cyanic-selkie/wikianc huggingface dataset:
അമൽപ്രവാ ദാസ്
അമൽ പ്രഭ ദാസ്' എന്നറിയപ്പെടുന്ന അമൽപ്രവാ ദാസ്, സ്ത്രീകളുടെ സ്വാശ്രയ സംഘം, അവരുടെ സാമ്പത്തിക ഉന്നമനത്തിനും, ഹരിജനങ്ങളുടെ സാമൂഹ്യവികസനത്തിന് വേണ്ടി പ്രവർത്തിക്കുന്ന ഒരു സർക്കാർ സ്ഥാപനമായ ഗുവാഹത്തി യൂബക് സെവാദലും, ആസ്സാമിലെ ശരണ്യ ഹിൽസിലെയും കസ്തൂർബ ആശ്രമത്തിന്റെ സ്ഥാപകയും ആയിരുന്നു. 1954-ൽ ഭാരത സർക്കാർ അവാർഡ് നൽകി ആദരിച്ചു. സമൂഹത്തിന് നൽകിയ സംഭാവനകൾക്കായി നാലാമത്തെ ഏറ്റവും മികച്ച സിവിലിയൻ ബഹുമതിയായ പത്മശ്രീ അവാർഡിന് അർഹയായി. 1981 ജംനാലൽ ബജാജ് അവാർഡിന്റെ സ്വീകർത്താവ് ആയിരുന്നു. രണ്ടാമത്തെ ഉയർന്ന സിവിലിയൻ ബഹുമതിയായ പദ്മവിഭൂഷൺ നൽകി വീണ്ടും ഭാരത സർക്കാർ ആദരിച്ചു.
ജീവചരിത്രം
വടക്ക്-കിഴക്കൻ സംസ്ഥാനമായ ആസ്സാം സംസ്ഥാനത്തിലെ ദിബ്രുഗഡിലുള്ള ഹരേ കൃഷ്ണ ദാസും ഹേമ പ്രഭ ദാസ് എന്ന ഗാന്ധിയൻ ദമ്പതികളുടെ മകളായി1911 നവംബർ 12-ന് ഒരു സമ്പന്ന കുടുംബത്തിൽ അമൽപ്രവാ ജനിച്ചു. അവിടത്തെ പ്രാദേശിക വിദ്യാഭ്യാസ സ്ഥാപനങ്ങളിൽ പഠനം നടത്തി, എന്നാൽ പ്രാദേശിക കോട്ടൺ കോളേജിൽ പ്രവേശനം നിഷേധിക്കപ്പെടുകയും കോളേജ് പഠനങ്ങളിൽ കൽക്കത്തയിലെ ബെഥ്യൂൺ കോളേജിലേക്ക് മാറുകയും ചെയ്തു. 1929-ൽ സ്കൂൾവിടുന്ന (അല്ലെങ്കിൽ യൂണിവേഴ്സിറ്റി പ്രവേശന പരീക്ഷ) പരീക്ഷ പാസായി. പിന്നീട് സ്കോട്ടിഷ് ചർച്ച് കോളേജിൽ ചേർന്നു. കൂടാതെ കെമിസ്ട്രിയിൽ ബാച്ചിലേഴ്സ് ഡിഗ്രിയും, അപ്ലൈഡ് കെമിസ്ട്രിയിൽ ബിരുദാനന്തര ബിരുദവും (എം.എസ്സി) നേടി. അങ്ങനെ, ശാസ്ത്രത്തിൽ ബിരുദാനന്തര ബിരുദം നേടിയ അസ്സമീസ് വനിതയായി. ക്ലിനിക്കൽ പത്തോളജിയിൽ ഡിപ്ലോമ നേടിയെടുക്കാൻ പഠിച്ച അവർ, ബ്രിട്ടീഷുകാരുടെ റൺ കോട്ടൺ കോളേജിലെ ദേശാഭിമാന കാരണങ്ങൾ ചൂണ്ടിക്കാട്ടി ജോലി നിരസിച്ചു.
അവലംബങ്ങൾ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:1911-ൽ ജനിച്ചവർ വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
ജോതുൻഹീമെൻ ദേശീയോദ്യാനം
ജോതുൻഹീമെൻ ദേശീയോദ്യാനം (“Home of the Giants”) (Norwegian: Jotunheimen nasjonalpark) നോർവേ യിലെ ഒരു ദേശീയ ഉദ്യാനമാണ്, കാൽനടയാത്രയ്ക്കുള്ള സൌകര്യങ്ങളും മീൻപിടുത്ത മേഖലകളുമുള്ള ഈ ദേശീയോദ്യാനത്തെ രാജ്യത്തെ ഒരു പ്രധാന വിനോദസഞ്ചാര മേഖലകളിലൊന്നായി കണക്കാക്കപ്പെടുന്നു. 1,151 ചതുരശ്ര കി.മീ. വിസ്തൃതിയുള്ള ഈ ദേശീയോദ്യാനം വിശാല ജോതുൻഹീമെൻറെ ഭാഗമാണ്. 1,900 മീറ്റർ (6,000 അടി)യിലേറെ ഉയരമുള്ള 250 ൽ അധികം കൊടുമുടികൾ നിലനിൽക്കുന്നതിൽ, വടക്കൻ യൂറോപ്പിലെ ഉയരം കൂടിയ കൊടുമുടികളായ ഗാൾഡ്ഹോപ്പിഗ്ഗെനും (2,469 മീറ്റർ) ഗ്ലിറ്റെർടിൻറും (2,465 മീറ്റർ) ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:നോർവെയിലെ ദേശീയോദ്യാനങ്ങൾ
ഗിസയിലെ ബൃഹത് സ്ഫിങ്ക്സ്
ലഘുചിത്രം|353x353ബിന്ദു|ഗിസയിലെ സ്ഫിങ്ക്സ് പ്രതിമ ഈജിപ്തിലെ ഗിസയിൽ സ്ഥിതിചെയ്യുന്ന, മനുഷ്യന്റെ ശിരസ്സും സിംഹത്തിന്റെ ഉടലുമുള്ള സ്ഫിങ്ക്സിന്റെ ചുണ്ണാമ്പ് കല്ലിൽ നിർമ്മിച്ച ഒരു വലിയ ശില്പമാണ് ഗിസയിലെ സ്പിങ്ക്സ് അഥവാ ഗിസയിലെ ബൃഹത് സ്ഫിങ്ക്സ് (ഇംഗ്ലീഷ്: Great Sphinx of Giza Arabic: أبو الهول‎‎ Abū al-Haul.). സ്ഫിങ്ക്സ് പ്രതിമകൾ ലോകത്ത് അനേകം ഉണ്ടെങ്കിലും പൊതുവെ സ്ഫിങ്ക്സ് എന്ന പദത്താൽ ഗിസയിലെ സ്ഫിങ്ക്സിന്റെയാണ് വിവക്ഷിക്കപ്പെടുന്നത്. നൈലിന്റെ പടിഞ്ഞാറെക്കരയിൽ കിഴക്ക് ദർശനമായാണ് ഈ ശില്പം പണിതിരിക്കുന്നത്. ശില്പത്തിന്റെ മുഖം ഖഫ്രെ ഫറവോയെ പതിനിധികരിക്കുന്നതാണ് എന്ന് കരുതപ്പെടുന്നു.
പാദം മുതൽ വാൽ വരെ 238 അടിയും(73 മീ.), കീഴ്ഭാഗം മുതൽ ശിരസ്സ് വരെ 66.3 അടിയുമാണ് (20.21 മീ.) ഈ ശില്പത്തിന്റെ വലിപ്പം. ഈജിപ്തിലെ അറിയപ്പെടുന്ന ഏറ്റവും പഴക്കം ചെന്ന പുരാതന ശില്പങ്ങളിൽ ഒന്നാണ് സ്ഫിങ്ക്സ്. പുരാതന സാമ്രാജ്യത്തിൽ  ഫറവോആയിരുന്ന ഖഫ്രെയുടെ (c. 2558–2532 BC) ഭരണകാലത്താണ് ഇത് പണികഴിപ്പിക്കപ്പെട്ടത് എന്ന് കരുതപ്പെടുന്നു.
നിർമ്മിതി
ഇടത്ത്‌|ലഘുചിത്രം|ഖഫ്രെ താഴ്വരയുടെ രൂപരേഖയും അതിൽ സ്ഫിങ്ക്സിന്റെ സ്ഥാനവും ഗിസ പീഠഭൂമിയിലെ ഒരു പാറയിൽ കൊത്തിയുണ്ടാക്കിയ ഒറ്റക്കൽ ശില്പമാണ് സ്ഫിങ്ക്സ്. ഇതേ ക്വാറിയിൽനിന്നുതന്നെയാണ് പിരമിഡുകൾ ഉൾപ്പെടെയുള്ള ഗിസയിലെ മറ്റു പല നിർമ്മിതികൾക്കും ആവശ്യമായ ശിലകൾ ഖനനം ചെയ്തതും. സ്ഫിങ്ക്സിന്റെ പാദം ഉൾപ്പെടെയുള്ള കീഴ്ഭാഗം കട്ടിയേറിയ കൽപാളിയിലാണ് പെടുന്നത്. കഴുത്ത് വരെയുള്ള ഭാഗം താരതമ്യേന മൃദുലമായ കൽ പാളിയിൽ വരുന്നതിനാൽ സാരമായ ശിഥലീകരണത്തിന് സ്ഫിങ്ക്സിന്റെ ഈ ഭാഗം വിധേയമായിട്ടുണ്ട്. പക്ഷെ ശിരസ്സ് കൊത്തിയിരിക്കുന്ന കല്ല് കൂടുതൽ ഉറപ്പുള്ളതാണ്.
പുനഃരുദ്ധാരണം
ലഘുചിത്രം|ഭാഗികമായി പുറത്തെടുത്ത സ്ഫിങ്ക്സ്, ca. 1878-ൽ. ലഘുചിത്രം|സ്ഫിങ്ക്സും പശ്ചാത്തലത്തിൽ [[Pyramid of Khafre|ഖഫ്രെയുടെ പിരമിഡും, 2005-ൽ.]] ഒരുകാലത്ത് ഗിസ് നെക്രോപോളിസ് തന്നെ ഉപേക്ഷിക്കപ്പെട്ട നിലയിൽ ആയിരുന്നു. വളരെ നാളുകൾ മണൽ മൂടികിടന്ന സ്ഫിങ്ക്സ് പ്രതിമയെ ഉദ്ഖനനം ചെയ്ത് വീണ്ടെടുത്തത് ഈജിപ്തിലെ യുവ-ഫറവോ ആയിരുന്ന തുത്മോസ് നാലാമനാണ് (1401–1391 അല്ലെങ്കിൽ 1397–1388 BC). ബി.സി 1400ലായിരുന്നു ഇത്.
ഒരിക്കൽ ഗിസ പീഠഭൂമിയിൽ വിശ്രമിക്കുകയായിരുന്ന തുത്മോസിന് ഈജിപ്ഷ്യൻ ദേവനായിരുന്ന റായുടെ സ്വപ്നദർശനം ലഭിച്ചുവെന്നും, സ്വപ്നത്തിൽ സ്ഫിങ്ക്സിനെ മണ്ണിനടിയിൽനിന്നും വീണ്ടെടുക്കാൻ ആവശ്യപ്പെട്ടു എന്നുമാണ് ഐതിഹ്യം. സ്ഫിങ്കിസിന്റെ മുൻ കാലുകൾക്കിടയിലായി തുത്മോസ് സ്ഥാപിച്ച സ്വപ്ന ശിലയിൽ ഈ സംഭവത്തെ കുറിച്ച് ഹൈറോഗ്ലിഫിൿസ് ലിപിയിൽ വിവരിച്ചിട്ടുണ്ട്.
പിന്നീട് റംസ്സെസ് രണ്ടാമൻ ഫറവോ രണ്ടാംഘട്ട ഉദ്ഖനനം ഏറ്റെടുത്തിരിക്കണം എന്നും കരുതുന്നു.
ആധുനിക കാലഘട്ടത്തിൽ പുരാവസ്തു ഉദ്ഖനനം നടക്കുന്നത് എ.ഡി 1817ലാണ്. ഇറ്റാലിയൻ പുരാവസ്തുശാസ്ത്രജ്ഞനായ ഗിയോവാനി ബാറ്റിസ്റ്റ കാവിഗ്ലിയയുടെ നേതൃത്വത്തിൽ സ്ഫിങ്ക്സിന്റെ മാറ് വരെയുള്ള ഭാഗം മണ്ണിൽനിന്നും വീണ്ടെടുത്തു. 1925 നും 1936നും ഇടയിലാണ് സ്ഫിങ്ക്സിന്റെ മൊത്തമായും വീണ്ടെടുക്കുന്നത്. എമിലി ബറൈസ് എന്ന ഈജിപ്റ്റോളജിസ്റ്റിന്റെ നേതൃത്വത്തിലായിരുന്നു അത്.
കുന്ദൂസ്
അഫ്ഗാനിസ്ഥാനിലെ അഞ്ചാമത്തെ വലിയ നഗരമാണ് കുന്ദൂസ്. കുന്ദൂസ് പ്രവിശ്യയുടെ തലസ്ഥാനമാണ് ഈ നഗരം. ഏകദേശം 268,893 ആണ് ഇവിടുത്തെ ജനസംഖ്യ. അഫഗാനിസ്ഥാനിലെ ആറാമത്തെ ഏറ്റവും വലിയ പട്ടണവും രാജ്യത്തിന്റെ വടക്കുകിഴക്കൻ ഭാഗത്തെ ഏറ്റവും വലിയ നഗരവുമാണ് കുന്ദൂസ്. കുന്ദൂസ് നദി കൻബാദ് നദിയിൽ ചേരുന്ന ബക്റ്റ്രിയ മേഖലയിലെ ചരിത്രപ്രാധാന്യമുള്ള തൊഖാറിസ്ഥാനിലാണ് ഈ പട്ടണം. തെക്ക് കാബൂളുമായും പടിഞ്ഞാറ് മസാരി ഷെരീഫുമായും കിഴക്ക് ബദക്ഷാനുമായും പ്രധാനപാതകളിലൂടെ കുന്ദൂസിനെ ബന്ധിപ്പിച്ചിരിക്കുന്നു. അഫ്ഗാനിസ്താനിലെ ഷെർകാൻ ബാന്ധർ എന്ന കപ്പൽതാവളം വഴി കുന്ദൂസിനെ വടക്കുള്ള താജികിസ്താനിലെ ദുഷാൻബെയുമായി ബന്ധിപ്പിക്കുന്നു.
അകറോളജി
കണ്ണി=//upload.wikimedia.org/wikipedia/commons/thumb/8/82/Acari%2C%E3%83%80%E3%83%8B%E3%80%81%E5%A3%81%E8%9D%A8%E3%80%81%E8%9C%B1%E3%80%81%E8%9F%8EP7257804a.jpg/220px-Acari%2C%E3%83%80%E3%83%8B%E3%80%81%E5%A3%81%E8%9D%A8%E3%80%81%E8%9C%B1%E3%80%81%E8%9F%8EP7257804a.jpg|ലഘുചിത്രം| മൈറ്റുകൾ, ടിക്കുകൾ എന്നിവ അടങ്ങുന്ന അരാക്നിഡുകളെക്കുറിച്ചാണ് ഒരു അകറോളജിസ്റ്റ് പഠിക്കുന്നത്. അകാരിന എന്ന നിരയിലുള്ള മൈറ്റുകൾ, ടിക്കുകൾ, എന്നിവയെ കുറിച്ചുള്ള പഠനമാണ് അകറോളജി. ഇത് ഇത് ജന്തുശാസ്ത്ര മേഖലയുടെ ഒരു വിഭാഗമായ അരാക്നോളജിയുടെ ഒരു ഉപവിഭാഗമാണ്. അകറോളജിയിൽ വൈദഗ്ദ്ധ്യം നേടിയ ഒരു ജന്തുശാസ്ത്രജ്ഞനെ അകറോളജിസ്റ്റ് എന്ന് വിളിക്കുന്നു. അകാറിനയിലെ പല അംഗങ്ങളും പരാന്നഭോജികളായതിനാൽ അകറോളജിസ്റ്റുകളും പാരാസൈറ്റോളജിസ്റ്റുകളായിരിക്കാം. ലോകമെമ്പാടുമുള്ള നിരവധി അകറോളജിസ്റ്റുകൾ പ്രൊഫഷണലായും അമച്വർമാരായും ഈ വിഷയം പഠിക്കുന്നു.
ജേണലുകൾ
അകറോളജിയിലെ പ്രമുഖ ശാസ്ത്ര ജേണലുകളിൽ ഇവ ഉൾപ്പെടുന്നു:
അവലംബം
<references group="" responsive="1">
പുറം കണ്ണികൾ
വർഗ്ഗം:അറക്നോളജി
മലയാളത്തിലെ ജീവചരിത്രങ്ങൾ
മലയാളത്തിലെ ജീവചരിത്രങ്ങൾ
വർഗ്ഗം:മലയാളഗ്രന്ഥങ്ങൾ
ജുൺകെർഡാൽ ദേശീയോദ്യാനം
ജങ്കേർഡാൽ ദേശീയോദ്യാനം, നോർഡ്‍ലാൻറ് കൌണ്ടിയിലെ സാൾട്ട്‍ഡാൽ, ഫൌസ്‍കെ എന്നീ മുനിസിപ്പാലിറ്റികളിലായി സ്ഥിതിചെയ്യുന്ന നോർവേയിലെ ഒരു ദേശീയോദ്യാനമാണ്. ഇത് സ്വീഡൻ അതിർത്തിയിലാണ്.
പോർട്രെയ്റ്റ് ഓഫ് കൂപ്പർ പെൻറോസ്
1802-ൽ ജാക്വസ്-ലൂയിസ് ഡേവിഡ് ക്യാൻവാസിൽ വരച്ച എണ്ണച്ചായ ചിത്രമാണ് പോർട്രെയ്റ്റ് ഓഫ് കൂപ്പർ പെൻറോസ്.
അവലംബം
വർഗ്ഗം:ജാക്വസ്-ലൂയിസ് ഡേവിഡ് വരച്ച ചിത്രങ്ങൾ
വാ.വേ.സു. അയ്യർ
തമിഴ്നാട്ടിൽ നിന്നുള്ള ഒരു ഇന്ത്യൻ സ്വാതന്ത്ര്യ സമര സേനാനിയായിരുന്നു വരഹനേരി വെങ്കടേശ സുബ്രഹ്മണ്യ അയ്യർ എന്ന വി.വി.എസ്. അയ്യർ ( V V S Aiyer ) (2 ഏപ്രിൽ  1881 – 3 ജൂൺ 1925). തമിഴ്നാട്ടിലെ തൃശ്ശിനാപ്പള്ളി യിൽ ജനിച്ച ഇദ്ദേഹം ബ്രിട്ടീഷ് വാഴ്ച്ചയ്ക്കെതിരെ പോരാടി. ബ്രിട്ടീഷ് രാജിനെ പുറത്താക്കാൻ സായുധമാർഗ്ഗം സ്വീകരിച്ച സുബ്രഹ്മണ്യ ഭാരതിയും, ഓ ചിദംബരം പിള്ളൈ യും ഇദ്ദേഹത്തിന്റെ സമകാലികർ ആയിരുന്നു. ബ്രിട്ടീഷ് സർക്കാർ അയ്യരെ ഒരു തവണ പോണ്ടിച്ചേരിയിലേക്ക് നാടുകടത്തിയിരുന്നു.
ആദ്യകാല ജീവിതം
തമിഴ്നാട്ടിലെ തിരുച്ചിറപ്പിള്ളിക്കടുത്തുള്ള വരാഹനേരി എന്ന ഗ്രാമത്തിൽ 1881 ഏപ്രിൽ രണ്ടിനാണ് അയ്യർ ജനിച്ചത്. ഗ്രാമത്തിൽ തന്നെയുള്ള വിദ്യാലയങ്ങളിലായിരുന്നു പ്രാഥമിക വിദ്യാഭ്യാസം. സെന്റ്.ജോസഫ്സ് കോളേജിൽ നിന്നും, ബി.എ.യും, മദ്രാസ്സ് സർവ്വകലാശാലയിൽ നിന്നും നിയമബിരുദവും കരസ്ഥമാക്കി. കുറച്ചു കാലം തിരുച്ചിറപ്പിള്ളി ജില്ലാ കോടതികളിൽ പ്ലീഡറായി ജോലി ചെയ്തിരുന്നു. പിന്നീട് അദ്ദേഹം ബർമ്മയിലെ റംഗൂണിലേക്കു പോവുകയും, അവിടെ ഒരു ഇംഗ്ലീഷുകാരന്റെ കീഴിൽ അഭിഭാഷകനായി ജോലി ആരംഭിക്കുകയും ചെയ്തു. 1907 ൽ അയ്യർ ഇംഗ്ലണ്ടിൽ ലിങ്കൺസ് ഇൻ കോടതിയിൽ ജോലിക്കായി ചേരുകയും, അതോടൊപ്പം ബാരിസ്റ്റർ-ഇൻ-ലോ എന്ന ബിരുദത്തിനായി പഠനം തുടങ്ങുകയും ചെയ്തു.
ഇംഗ്ലണ്ട്
തന്റെ ഇംഗ്ലണ്ട് ജീവിതത്തിനിടയിലാണ് അയ്യർ ഇന്ത്യാ ഹൗസുമായി അടുക്കുന്നത്. സവർക്കറുമായുള്ള അടുപ്പത്തിൽ നിന്നാണ് അയ്യർ ദേശീയപ്രസ്ഥാനത്തിലേക്ക് ആകൃഷ്ടനാവുന്നത്. സായുധസമരരീതികളിലൂടെ ഇന്ത്യക്ക് സ്വാതന്ത്ര്യം നേടിയെടുക്കുക എന്ന തീവ്രവിപ്ലവചിന്താഗതി വച്ചു പുലർത്തിയിരുന്ന ഒരാളായിരുന്നു അയ്യർ
രാഷ്ട്രീയം
1910 ൽ ബ്രിട്ടീഷ് സർക്കാർ അയ്യർക്കെതിരേ അറസ്റ്റ് വാറണ്ട് പുറപ്പെടുവിക്കുകയുണ്ടായി. ലിങ്കൺസ് ഇന്നിൽ നിന്നും രാജിവെച്ച് അയ്യർ പാരീസിലേക്കു പലായനം ചെയ്തു. പാരീസിൽ ഒരു രാഷ്ട്രീയ അഭയാർത്ഥിയായി തുടരാനാണ് അയ്യർ തീരുമാനിച്ചതെങ്കിലും, അദ്ദേഹത്തിന് ഇന്ത്യയിലേക്കു മടങ്ങിപ്പോരേണ്ടി വന്നു. 1910 ഡിസംബർ നാലിന് അയ്യർ ഒരു മുസ്ലിംമായി വേഷംമാറി പോണ്ടിച്ചേരിയിൽ വന്നിറങ്ങി. പെട്ടെന്നുണ്ടാവുമെന്നു കരുതിയ അറസ്റ്റിൽ നിന്നും രക്ഷപ്പെടാനായിരുന്നു ഈ പ്രച്ഛന്നവേഷം. പിന്നീടുള്ള പത്തുവർഷക്കാലം അയ്യരുടെ പ്രവർത്തനമേഘന പോണ്ടിച്ചേരി തന്നെയായിരുന്നു.
സുബ്രഹ്മണ്യഭാരതിയും, അരബിന്ദോയുമൊക്കെയായി അയ്യർ പരിചയപ്പെടുന്നതും ഒത്തു ചേർന്നു പ്രവർത്തിക്കുന്നതും ഈ സമയത്താണ്. തിരുനെൽവേലി കളക്ടറെ വധിക്കാനുള്ള പദ്ധതിയിൽ അയ്യരും പങ്കാളിയായി. കളക്ടറുടെ മരണത്തോടെ, അയ്യരുടെ ഒളിവു ജീവിതം അവസാനിച്ചു.
1914 സെപ്റ്റംബർ 22 ന് ജർമ്മൻ യുദ്ധക്കപ്പൽ മദ്രാസ് തുറമുഖത്ത് ബോംബിട്ടു. മൂന്നുപേർ മരിക്കുകയും നിരവധി ആളുകൾക്ക് പരുക്കേൽക്കുയും ചെയ്തു. പോണ്ടിച്ചേരിയിൽ താമസിക്കുന്ന രാഷ്ട്രീയ അഭയാർത്ഥികളുടെ സഹായത്തോടെയാണ് ഇതെന്നു ബ്രിട്ടൻ ആരോപിക്കുകയും അവരെ ഉടൻ തന്നെ നാടുകടത്താൻ ഫ്രഞ്ച് സർക്കാരിനോടു ആവശ്യപ്പെടുകയും ചെയ്തു. ഫ്രഞ്ച് സർക്കാർ നിരവധി കേസുകൾ ഇവർക്കെതിരേ ഉന്നയിച്ചുവെങ്കിലും, ഒന്നിൽപോലും അവരെ കുറ്റവാളികളാക്കാൻ കഴിഞ്ഞിരുന്നില്ല.
സാഹിത്യം
ആഷ് വധക്കേസിനുശേഷം ഫ്രഞ്ച് സർക്കാർ അയ്യരെ വേട്ടയാടിക്കൊണ്ടിരുന്ന കാലത്താണ് അദ്ദേഹം തിരുക്കുറൾ ഇംഗ്ലീഷിലേക്കു തർജ്ജമ ചെയ്യുന്നത്. ഒന്നാം ലോകമഹായുദ്ധത്തിനു ശേഷം അയ്യർ തിരികെ മദ്രാസിലേക്കു വരുകയും, ദേശഭക്തൻ എന്ന ഒരു പത്രത്തിന്റെ എഡിറ്ററായി ജോലി നോക്കുയും ചെയ്തു. 1921 ൽ അയ്യരെ ബ്രിട്ടീഷ് സർക്കാർ അറസ്റ്റ് ചെയ്യുകയും, ഒമ്പതു മാസം ജയിലിലടക്കുകയും ചെയ്തു. ജയിൽവാസകാലത്താണ് കമ്പരാമായണത്തിന്റെ ഇംഗ്ലീഷ് പരിഭാഷ അദ്ദേഹം നിർവ്വഹിക്കുന്നത്.
മരണം
പാപനാശം വെള്ളച്ചാട്ടത്തിൽ തന്റെ മകളായ സുഭദ്രയെ രക്ഷിക്കാനുള്ള ശ്രമത്തിനിടയിൽ അയ്യർ മുങ്ങിമരിക്കുകയാണുണ്ടായത്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1881-ൽ ജനിച്ചവർ വർഗ്ഗം:ഏപ്രിൽ 2-ന് ജനിച്ചവർ വർഗ്ഗം:1925-ൽ മരിച്ചവർ വർഗ്ഗം:ജൂൺ 3-ന് മരിച്ചവർ
വിഷ്വൽ ഫോട്ടോട്രാൻസ്ഡക്ഷൻ
ലഘുചിത്രം|400x400ബിന്ദു| വിഷ്വൽ സൈക്കിൾ.   hν = ഇൻസിഡെൻറ് ഫോട്ടോൺ വിഷ്വൽ സിസ്റ്റത്തിന്റെ സെൻസറി ട്രാൻസ്‌ഡക്ഷനാണ് വിഷ്വൽ ഫോട്ടോട്രാൻസ്ഡക്ഷൻ. കണ്ണിലെ റെറ്റിനയിലെ റോഡ് കോശങ്ങൾ, കോൺ കോശങ്ങൾ, ഫോട്ടോസെൻസിറ്റീവ് ഗാംഗ്ലിയൻ സെല്ലുകൾ എന്നിവ പ്രകാശത്തെ വൈദ്യുത സിഗ്നലുകളായി പരിവർത്തനം ചെയ്യുന്ന പ്രക്രിയയാണിത്. അമേരിക്കൻ ശാസ്ത്രഞ്ജൻ ജോർജ്ജ് വാൾഡ് (1906–1997) ഈ ചക്രം ആദ്യമായി വിശദീകരിച്ചു. അതിന് 1967 ൽ അദ്ദേഹത്തിന് വൈദ്യശാസ്ത്രത്തിനുള്ള നോബൽ സമ്മാനം സമ്മാനം ലഭിച്ചു. ഇത് "വാൾഡ്സ് വിഷ്വൽ സൈക്കിൾ" എന്നും വിളിക്കപ്പെടുന്നു.
റെറ്റിനയിലെ ഒരു ഫോട്ടോണിനെ വൈദ്യുത സിഗ്നലാക്കി മാറ്റുന്നതാണ് വിഷ്വൽ സൈക്കിൾ. ക്രോമോഫോർ 11-സിസ് റെറ്റിനൽ അടങ്ങിയിരിക്കുന്ന ഓപ്‌സിൻസ് എന്ന ജി-പ്രോട്ടീൻ കപ്പിൾഡ് റിസപ്റ്ററുകൾ വഴിയാണ് ഈ പ്രക്രിയ നടക്കുന്നത്. 11-സിസ് റെറ്റിനൽ ഷിഫ് ബേസ് വഴി ഓപ്‌സിൻ റിസപ്റ്ററുമായി ബന്ധിപ്പിച്ച് റെറ്റിനൈലിഡിൻ പ്രോട്ടീൻ ഉണ്ടാകുന്നു. ഒരു ഫോട്ടോൺ പതിക്കുമ്പോൾ, 11-സിസ് റെറ്റിനൽ ആൾ ട്രാൻസ് റെറ്റിനലിലേക്കും ഫോട്ടോസോമെറൈസേഷന് വിധേയമാകുന്നു, ഇത് ഓപ്‌സിൻ ജിപിസിആറിന്റെ ഘടനയിൽ മാറ്റമുണ്ടാക്കി സിഗ്നൽ ട്രാൻസ്‌ഡക്ഷൻ കാസ്കേഡുകളിലേക്ക് നയിക്കുന്നു. ഇത് സൈക്ലിക് ജിഎംപി-ഗേറ്റഡ് കേഷൻ ചാനൽ അടയ്ക്കുന്നതിനും ഫോട്ടോറിസെപ്റ്റർ സെല്ലിന്റെ ഹൈപ്പർപോളറൈസേഷനും കാരണമാകുന്നു.
ഐസോമെറൈസേഷനും, ഓപ്‌സിൻ പ്രോട്ടീനിൽ നിന്നുള്ള റിലീസും, ഓൾ-ട്രാൻസ് റെറ്റിനലിനെ ഓൾ-ട്രാൻസ് റെറ്റിനോളാക്കി റെറ്റിന പിഗ്മെന്റ് എപിത്തീലിയത്തിലേക്ക് തിരികെ "റീചാർജ്" ചെയ്യുന്നു. ഇത് ആദ്യം ലെസിത്തിൻ റെറ്റിനോൾ അസൈൽ‌ട്രാൻസ്ഫെറേസ് (എൽ‌ആർ‌ടി) ഉപയോഗിച്ച് എസ്റ്ററൈസ് ചെയ്യുകയും തുടർന്ന് ഐസോമെറോഹൈഡ്രോലേസ് ആർ‌പി‌ഇ65 വഴി 11 സിസ് റെറ്റിനോളിലേക്ക് പരിവർത്തനം ചെയ്യുകയും ചെയ്യുന്നു. ആർപിഇ65 ന്റെ ഐസോമെറേസ് പ്രവർത്തനം അറിയാവുന്നതാണ്, പക്ഷെ ഇത് ഹൈഡ്രോലേസായി പ്രവർത്തിക്കുന്നുണ്ടോ എന്ന് ഇപ്പോഴും നിശ്ചയമില്ല. അവസാനമായി, റോഡ് കോശത്തിൻ്റെ പുറം ഭാഗത്തേക്ക് മടങ്ങുന്നതിന് മുമ്പ് ഇത് 11-സിസ് റെറ്റിനലിലേക്ക് ഓക്സീകരിക്കപ്പെടുന്നു, അവിടെ അത് വീണ്ടും ഒരു ഓപ്‌സിനുമായി സംയോജിപ്പിച്ച് പുതിയതും പ്രവർത്തനപരവുമായ വിഷ്വൽ പിഗ്മെന്റ് (റോഡോപ്സിൻ) രൂപപ്പെടുന്നു.
ഫോട്ടോറിസെപ്റ്ററുകൾ
റോഡ് കോശങ്ങളും കോൺ കോശങ്ങളുമാണ് കാഴ്ചയ്ക്ക് സഹായിക്കുന്ന ഫോട്ടോറിസെപ്റ്റർ കോശങ്ങൾ. ഈ കോശങ്ങളിൽ സെൽ മെംബ്രൻ പ്രോട്ടീൻ, ഓപ്‌സിൻ എന്നിവയുമായി ബന്ധിപ്പിച്ചിരിക്കുന്ന ഒരു ക്രോമോഫോർ ( വിറ്റാമിൻ എ 1 ന്റെ ആൽഡിഹൈഡ് ആയ 11-സിസ് റെറ്റിനൽ) അടങ്ങിയിരിക്കുന്നു. റോഡുകൾ കുറഞ്ഞ പ്രകാശ നിലയിലെ കാഴ്ച കൈകാര്യം ചെയ്യുന്നു. മൂന്ന് വ്യത്യസ്ത തരം കോണുകളുടെ ഔട്ട്‌പുട്ടുകൾ താരതമ്യം ചെയ്യുന്നതിലൂടെ കോണുകൾക്ക് ഒരു ചിത്രത്തിന്റെ നിറം കോഡ് ചെയ്യാൻ കഴിയും. ഓരോ തരത്തിനും അല്പം വ്യത്യസ്തമായ ഓപ്‌സിൻ ഉള്ള കാരണം ഓരോ കോൺ തരവും പ്രകാശത്തിന്റെ ചില തരംഗദൈർഘ്യങ്ങൾ അല്ലെങ്കിൽ നിറങ്ങളോട് മികച്ച രീതിയിൽ പ്രതികരിക്കുന്നു. ദൈർഘ്യമേറിയ തരംഗദൈർഘ്യങ്ങൾ (ചുവപ്പ് കലർന്ന നിറം), ഇടത്തരം തരംഗദൈർഘ്യങ്ങൾ (പച്ചകലർന്ന നിറം), ഹ്രസ്വ തരംഗദൈർഘ്യങ്ങൾ (നീലകലർന്ന നിറം) എന്നിവയോട് പ്രതികരിക്കുന്ന എൽ-കോൺ, എം-കോൺ, എസ്-കോൺ എന്നിവയാണ് മൂന്ന് തരം കോണുകൾ. റോഡ് കോശങ്ങൾ, മധ്യ-ദൈർഘ്യമേറിയ തരംഗദൈർഘ്യങ്ങളോട് (ചുവപ്പും പച്ചയും) സെൻസിറ്റീവ് ആയ കോണുകൾ, ഹ്രസ്വ തരംഗദൈർഘ്യ (നീല) സെൻസിറ്റീവ് കോണുകൾ ഇവ അടങ്ങുന്ന ഒരു ട്രൈക്രോമാറ്റിക് വിഷ്വൽ സിസ്റ്റം മനുഷ്യനുണ്ട്.
പ്രോസസ്സ്
വലത്ത്‌|ലഘുചിത്രം| പ്രകാശം ആഗിരണം ചെയ്യുന്നത് റെറ്റിനൽ തന്മാത്രയിലെ ഒരു ഐസോമെറിക് മാറ്റത്തിലേക്ക് നയിക്കുന്നു. പ്രകാശ തീവ്രതകളോടുള്ള ഫോട്ടോറിസെപ്റ്ററിന്റെ പെരുമാറ്റം മനസിലാക്കാൻ, വ്യത്യസ്ത വൈദ്യുത പ്രവാഹങ്ങളുടെ പങ്ക് മനസ്സിലാക്കേണ്ടത് ആവശ്യമാണ്.
നോൺഗേറ്റഡ് കെ+ സെലക്ടീവ് ചാനലുകളിലൂടെ പുറത്തേക്ക് ഒരു പൊട്ടാസ്യം കറന്റ് ഉണ്ട്. ഈ ബാഹ്യപ്രവാഹം -70 മില്ലി വോൾട്ടിൽ (കെ+ യുടെ സന്തുലിതാവസ്ഥ) ഫോട്ടോറിസെപ്റ്ററിനെ ഹൈപ്പർ‌പോളറൈസ് ചെയ്യുന്നു.
ഉള്ളിലേക്ക് സി‌ജി‌എം‌പി-ഗേറ്റഡ് സോഡിയം ചാനലുകൾ വഹിക്കുന്ന സോഡിയം കറന്റും ഉണ്ട്. 'ഡാർക്ക് കറന്റ്' എന്ന് വിളിക്കപ്പെടുന്ന ഇത് സെല്ലിനെ -40 മില്ലി വോൾട്ട് വരെ ഡിപോളറൈസ് ചെയ്യുന്നു. മറ്റ് ന്യൂറോണുകളേക്കാൾ ഇത് കൂടുതൽ ഡിപോളറൈസ് ചെയ്യപ്പെടുന്നുവെന്നത് ശ്രദ്ധിക്കുക.
Na+-K+ പമ്പുകളുടെ ഉയർന്ന സാന്ദ്രത, ഫോട്ടോറിസെപ്റ്ററിനെ Na+, K+ എന്നിവയുടെ സ്ഥിരമായ ഇൻട്രാ സെല്ലുലാർ സാന്ദ്രത നിലനിർത്താൻ പ്രാപ്തമാക്കുന്നു.
ഇരുട്ടിൽ
ഇരുട്ട് അല്ലെങ്കിൽ സ്കോടോപ്പിക് അവസ്ഥകളുടെ പ്രതികരണമായി ഡിപോളറൈസ് ചെയ്യുന്ന അസാധാരണ സെല്ലുകളാണ് ഫോട്ടോറിസെപ്റ്റർ കോശങ്ങൾ. ഫോട്ടോപിക് അവസ്ഥയിൽ (പ്രകാശം), ഫോട്ടോറിസെപ്റ്ററുകൾ -60 മില്ലി വാട്ട് പൊട്ടെൻഷ്യലിലേക്ക് ഹൈപ്പർപോളറൈസ് ചെയ്യുന്നു.
ഇരുട്ടിൽ, സി‌ജി‌എം‌പി ലെവലുകൾ ഉയർന്നതാണ്, ഇത് സി‌ജി‌എം‌പി-ഗേറ്റഡ് സോഡിയം ചാനലുകൾ തുറന്ന് ഉള്ളിലേക്ക് ഡാർക്ക് കറണ്ട് എന്നുവിളിക്കുന്ന സ്ഥിരതയുള്ള കറണ്ട് അനുവദിക്കുന്നു. ഈ ഇരുണ്ട വൈദ്യുതധാര, കോശത്തെ -40 എംവിയിൽ ഡിപോളറൈസ് ചെയ്യുന്നു, ഇത് ന്യൂറോൺ എക്സിറ്റേഷൻ തടയുന്ന ഗ്ലൂട്ടാമേറ്റ് റിലീസിന് കാരണമാകുന്നു.
സ്കോട്ടോപിക് അവസ്ഥയിൽ കോശ സ്തരത്തിന്റെ ഡിപോളറൈസേഷൻ വോൾട്ടേജ്-ഗേറ്റഡ് കാൽസ്യം ചാനലുകൾ തുറക്കുന്നു. Ca2+ ന്റെ വർദ്ധിച്ച ഇൻട്രാ സെല്ലുലാർ സാന്ദ്രത ന്യൂറോ ട്രാൻസ്മിറ്ററായ ഗ്ലൂട്ടാമേറ്റ് അടങ്ങിയ വെസിക്കിളുകൾ കോശ സ്തരവുമായി ലയിച്ച് ഗ്ലൂട്ടാമേറ്റ് സിനാപ്റ്റിക് ക്ലെഫ്റ്റിലേക്ക് (ഒരു സെല്ലിന്റെ അവസാനത്തിനും മറ്റൊരു ന്യൂറോണിന്റെ തുടക്കത്തിനും ഇടയിലുള്ള ഒരു പ്രദേശമായ) വിടുന്നു. ഗ്ലൂട്ടാമേറ്റ്, സാധാരണയായി എക്സൈറ്റേറ്ററി ആണെങ്കിലും, ഇവിടെ ഒരു ന്യൂറോ ട്രാൻസ്മിറ്ററായി പ്രവർത്തിക്കുന്നു.
കോൺ പാത്ത്വേയിൽ ഗ്ലൂട്ടാമേറ്റ്:
വെളിച്ചത്തിൽ
ചുരുക്കത്തിൽ: വെളിച്ചം, സിജിഎംപി-ഗേറ്റഡ് സോഡിയം ചാനലുകൾ അടയ്ക്കുന്നു, ഇത് Na+, Ca2+ അയോണുകളുടെ വരവ് കുറയ്ക്കുന്നു. Na+ അയോണുകളുടെ വരവ് നിർത്തുന്നത് ഡാർക്ക് കറണ്ട് ഫലപ്രദമായി ഓഫ് ചെയ്യുന്നു. ഡാർക്ക് കറണ്ട് കുറയ്ക്കുന്നത് ഫോട്ടോറിസെപ്റ്റർ ഹൈപ്പർപോളറൈസേഷന് കാരണമാകുന്നു, ഇത് ഗ്ലൂട്ടാമേറ്റ് റിലീസ് കുറയ്ക്കുന്നു, ഇത് റെറ്റിന ഞരമ്പുകളുടെ തടസ്സം കുറച്ച് ഞരമ്പുകളുടെ എക്സിറ്റേഷന് കാരണമാകുന്നു. ഫോട്ടോ ട്രാൻസ്‌ഡക്ഷൻ സമയത്ത് ഇങ്ങനെ കുറഞ്ഞ Ca2+ വരവ് ഡീആക്റ്റിവേഷനും ഫോട്ടോ ട്രാൻസ്ഡക്ഷനിൽ നിന്ന് വീണ്ടെടുക്കലും പ്രാപ്തമാക്കുന്നു. പകരം=|ലഘുചിത്രം|500x500ബിന്ദു|ഫോട്ടോ ആക്റ്റിവേഷനിലെ തന്മാത്രാ ഘട്ടങ്ങളുടെ പ്രാതിനിധ്യം.
ഫോട്ടോ ട്രാൻസ്ഡക്ഷൻ കാസ്കേഡിന്റെ നിർജ്ജീവമാക്കൽ
വെളിച്ചത്തിൽ, കുറഞ്ഞ സി‌ജി‌എം‌പി അളവ് Na+, Ca2+ ചാനലുകൾ അടയ്ക്കുന്നു, ഇത് ഇൻട്രാ സെല്ലുലാർ Na+, Ca2+ എന്നിവ കുറയ്ക്കുന്നു. വീണ്ടെടുക്കൽ സമയത്ത് (ഡാർക്ക് അഡാപ്റ്റേഷൻ), കുറഞ്ഞ Ca2 + ലെവലുകൾ, താഴെപ്പറയുന്ന രീതിയിൽ റെക്കവറി പ്രേരിപ്പിക്കുന്നു (ഫോട്ടോ ട്രാൻസ്ഡക്ഷൻ കാസ്കേഡ് അവസാനിപ്പിക്കുന്നത്):
കൂടുതൽ വിശദമായി:
ജി‌ടി‌പേസ് ആക്സിലറേറ്റിംഗ് പ്രോട്ടീൻ (ജി‌എപി), ട്രാൻ‌ഡ്യൂസിൻ‌ ആൽ‌ഫ സബ്‌യൂണിറ്റുമായി സംവദിക്കുകയും ജി‌ഡി‌പിയുമായി അതിൻറെ ബന്ധിത ജി‌ടി‌പിയെ ഹൈഡ്രോലൈസ് ചെയ്യുന്നതിന് കാരണമാവുകയും അങ്ങനെ ഫോസ്ഫോഡെസ്റ്റെറേസിന്റെ പ്രവർത്തനം തടയുകയും സി‌ജി‌എം‌പിയെ ജി‌എം‌പിയിലേക്ക് പരിവർത്തനം ചെയ്യുന്നത് നിർത്തുകയും ചെയ്യുന്നു.
മറ്റൊരു വിധത്തിൽ പറഞ്ഞാൽ: ഗ്വാനിലേറ്റ് സൈക്ലേസ് ആക്റ്റിവേറ്റിംഗ് പ്രോട്ടീൻ (ജിസിഎപി) ഒരു കാൽസ്യം ബൈൻഡിംഗ് പ്രോട്ടീനാണ്. സെല്ലിലെ കാൽസ്യം അളവ് കുറഞ്ഞതിനാൽ, ജിസിഎപി അതിന്റെ ബന്ധിത കാൽസ്യം അയോണുകളിൽ നിന്ന് വേർപെടുത്തി ഗ്വാനിലേറ്റ് സൈക്ലേസുമായി ഇടപഴകുകയും അത് സജീവമാക്കുകയും ചെയ്യുന്നു. ഗ്വാനൈലേറ്റ് സൈക്ലേസ് പിന്നീട് ജിടിപിയെ സിജിഎംപിയായി പരിവർത്തനം ചെയ്യുകയും സെല്ലിന്റെ സിജിഎംപി അളവ് നിറയ്ക്കുകയും ഫോട്ടോട്രാൻസ്ഡക്ഷൻ സമയത്ത് അടച്ച സോഡിയം ചാനലുകൾ വീണ്ടും തുറക്കുകയും ചെയ്യുന്നു.
ഓൾ- ട്രാൻസ് റെറ്റിനൽ പിഗ്മെന്റ് എപിത്തീലിയൽ സെല്ലുകളിലേക്ക് എത്തി ആൾ ട്രാൻസ് റെറ്റിനോൾ ആയി മാറുന്നു, ഇത് 11 സിസ് റെറ്റിനലിൻറെ മുന്നോടിയാണ്. ഇത് പിന്നീട് റോഡ് കോശത്തിലേക്ക് തിരികെ പോകുന്നു. ഓൾ- ട്രാൻസ് റെറ്റിനൽ മനുഷ്യർക്ക് സമന്വയിപ്പിക്കാൻ കഴിയില്ല, അതിന് ഭക്ഷണത്തിൽ വിറ്റാമിൻ എ നൽകണം. ഓൾ- ട്രാൻസ് റെറ്റിനലിൻറെ കുറവ് നിശാന്ധതയ്ക്ക് കാരണമാകും. ഫോട്ടോറിസെപ്റ്ററുകളിലെയും റെറ്റിന പിഗ്മെന്റ് എപിത്തീലിയത്തിലെയും റെറ്റിനോയിഡുകളുടെ ബ്ലീച്ച്, റീസൈക്കിൾ പ്രക്രിയയുടെ ഭാഗമാണിത്.
അകശേരുക്കളിൽ ഫോട്ടോ ട്രാൻസ്ഡക്ഷൻ
പഴയീച്ച പോലുള്ള അകശേരുക്കളിൽ ഫോട്ടോ ട്രാൻസ്ഡക്ഷൻ പ്രക്രിയ കശേരുക്കളിൽ നിന്ന് വ്യത്യസ്തമാണ്. PI(4,5) P2 സൈക്കിൾ ഫോട്ടോ ട്രാൻസ്ഡക്ഷൻ പ്രക്രിയയ്ക്ക് അടിവരയിടുന്നു. ഇവിടെ, പ്രകാശം റോഡോപ്സിനിലേക്ക് രൂപാന്തരപ്പെടുത്തുന്ന മാറ്റത്തെ പ്രേരിപ്പിക്കുകയും അതിനെ മെറ്റാ റോഡോപ്സിനായി പരിവർത്തനം ചെയ്യുകയും ചെയ്യുന്നു. ജി-പ്രോട്ടീൻ സമുച്ചയത്തിന്റെ വിഘടനത്തിന് ഇത് സഹായിക്കുന്നു. ഈ കോംപ്ലക്സിലെ ആൽഫ സബ് യൂണിറ്റ് പി‌എൽ‌സി എൻ‌സൈമിനെ (പി‌എൽ‌സി-ബീറ്റ) സജീവമാക്കുന്നു, ഇത് പി‌ഐ‌പി 2 നെ ഡി‌എ‌ജിയിലേക്ക് ഹൈഡ്രൊലൈസ് ചെയ്യുന്നു. ഈ ജലവിശ്ലേഷണം ടിആർപി ചാനലുകൾ തുറക്കുന്നതിനും കാൽസ്യം ഒഴുകുന്നതിനും കാരണമാകുന്നു.
ബാഹ്യ ലിങ്കുകൾ
വർഗ്ഗം:ഉപാപചയം വർഗ്ഗം:നാഡീ വ്യൂഹം വർഗ്ഗം:കണ്ണ് വർഗ്ഗം:നേത്രവിജ്ഞാനം
ലൂസി ഗല്ലറ്റ്
ലൂസി എഡിത്ത് ഗല്ലറ്റ് (ജീവിതകാലം: 28 സെപ്റ്റംബർ 1876 - 12 നവംബർ 1949) ഒരു ഓസ്‌ട്രേലിയൻ വൈദ്യശാസ്ത്ര പരിശീലകയും മനുഷ്യസ്‌നേഹിയുമായിരുന്നു.
ആദ്യകാല ജീവിതവും വിദ്യാഭ്യാസവും
ലൂസി എഡിത്ത് ഗല്ലറ്റ് മെൽബണിലെ ഹാവ്തോണിൽ പത്രപ്രവർത്തകനായിരുന്ന ഹെൻറി ഗള്ളറ്റ്, ലൂസി (മുമ്പ് വില്ലി) ദമ്പതികളുടെ മകളായി ജനിച്ചു. അവൾ സിഡ്‌നി ഗേൾസ് ഹൈസ്‌കൂളിലും സിഡ്‌നി സർവ്വകലാശാലയിലും വിദ്യാഭ്യാസം നടത്തുകയും 1902-ൽ ബിരുദം നേടുകയും ചെയ്തു.
കരിയർ
1921-ൽ ഗുല്ലറ്റ് ന്യൂ സൗത്ത് വെയിൽസ് അസോസിയേഷൻ ഓഫ് രജിസ്ട്രേഡ് മെഡിക്കൽ വുമൺ സ്ഥാപിക്കുകയും അതിൻറെ സെക്രട്ടറിയായി സേവനമനുഷ്ഠിക്കുകയും ചെയ്തു. സംഘടനയുടെ പ്രസിഡന്റ് ഹാരിയറ്റ് ബിഫെനുമായി ചേർന്ന്, ന്യൂ ഹോസ്പിറ്റൽ ഫോർ വിമൻ ആൻ ചിൽഡ്രൺ സ്ഥാപിക്കുന്നതിൽ അവർ ഒരു പ്രധാന പങ്ക് വഹിച്ചിരുന്നു. അത് പിന്നീട് 1925-ൽ റേച്ചൽ ഫോർസ്റ്റർ ഹോസ്പിറ്റൽ ഫോർ വിമൻ ആൻറ് ചിൽഡ്രൺ എന്ന് പുനർനാമകരണം ചെയ്യപ്പെട്ടു. ഗുല്ലറ്റ് 1926-ൽ സെക്രട്ടറി സ്ഥാനം രാജിവച്ചെങ്കിലും പ്രസ്ഥാനത്തിലെ പ്രവർത്തനം തുടർന്നു. 1932 മുതൽ 1949 വരെ വൈസ് പ്രസിഡന്റായി അവർ സേവനമനുഷ്ഠിച്ചു. അവർ 1946-ൽ ലൂസി ഗുല്ലറ്റ് കൺവലസെന്റ് ഹോം തുറന്നു. 1932-ൽ ന്യൂ സൗത്ത് വെയിൽസ് നിയമസഭയിലേക്ക് നോർത്ത് സിഡ്‌നി സീറ്റിൽനിന്ന് സ്വതന്ത്ര വനിതാ സ്ഥാനാർത്ഥിയായി മത്സരിച്ച ഗുല്ലറ്റ് പരാജയപ്പെട്ടു. 1935-ൽ യുണൈറ്റഡ് അസ്സോസിയേഷൻസ് ഓഫ് വിമൻ എക്സിക്യൂട്ടീവ് കമ്മിറ്റി അംഗമായി 1936 മുതൽ 1938 വരെയും 1943 ലും വൈസ് പ്രസിഡന്റായും സേവനമനുഷ്ഠിച്ചു.
സ്വകാര്യ ജീവിതം
1943-ൽ, അവളുടെ സഹോദരി മിന്നി മരണമടഞ്ഞതോടെ, ഗള്ളറ്റ് സെലിസ്റ്റ് ജൂൺ ഹോളണ്ടിനൊപ്പം താമസിച്ചു. ദീർഘനാളായി നെഫ്രൈറ്റിസ് ബാധിച്ചിരുന്ന ഗല്ലറ്റ് 1949-ൽ പക്ഷാഘാതം വന്ന് ഏതാനും മാസങ്ങൾക്ക് ശേഷം മരിച്ചു. നിരവധി റഫറൻസ് പുസ്‌തകങ്ങൾ ഉൾപ്പെടെ ന്യൂകാസിൽ പബ്ലിക് ലൈബ്രറിയിലേക്കുള്ള 2,000 പുസ്‌തകങ്ങൾ അവളുടെ വിൽപ്പത്രത്തിൽ ഉൾപ്പെട്ടിരുന്നു.
അവലംബം
വർഗ്ഗം:1876-ൽ ജനിച്ചവർ വർഗ്ഗം:1949-ൽ ജനിച്ചവർ
രാജ് ബവേജ
അലഹബാദിലെ മോത്തിലാൽ നെഹ്‌റു മെഡിക്കൽ കോളേജിലെ ഇന്ത്യൻ ഗൈനക്കോളജിസ്റ്റ്, പ്രസവചികിത്സക, ഗൈനക്കോളജി, പ്രസവചികിത്സ വിഭാഗം മുൻ മേധാവിയാണ് രാജ് ബവേജ. അലഹബാദിലെ കമല നെഹ്‌റു മെമ്മോറിയൽ ഹോസ്പിറ്റലിന്റെ ഓണററി മെഡിക്കൽ സൂപ്രണ്ടായും സേവനമനുഷ്ഠിക്കുന്നു. ഇന്ത്യൻ സംസ്ഥാനമായ ഉത്തർപ്രദേശിൽ നിന്നുള്ള അവൾ കൗമാര ഗൈനക്കോളജി, ഗർഭാവസ്ഥ, ശിശു ജനന മാനേജ്മെന്റ് എന്നിവയെക്കുറിച്ചുള്ള നിരവധി മെഡിക്കൽ പ്രബന്ധങ്ങളുടെ രചയിതാവാണ്. ലോകാരോഗ്യ സംഘടനയുടെ സാധാരണ ജനനത്തിലെ പരിചരണത്തെക്കുറിച്ചുള്ള ഒരു വർക്കിംഗ് ഗ്രൂപ്പിനെ അവർ സഹായിച്ചിട്ടുണ്ട്. 2000 ൽ ഗർഭനിരോധനത്തെക്കുറിച്ച് ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ടാസ്‌ക് ഫോഴ്‌സിന്റെ തലവനായിരുന്നു നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോയാണ്. 1983 ൽ നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പദ്മശ്രീ ഇന്ത്യാ ഗവൺമെന്റ് അവർക്ക് നൽകി.
ചട്ടുകക്കൊക്കൻ
ചട്ടുകക്കൊക്കൻ   അഥവാ കരണ്ടിക്കൊക്കന്  ആംഗലത്തിൽ  Eurasian spoonbill,  common spoonbillഎന്നാണു പേര്. ശാസ്ത്രീയ നാമം Platalea leucorodia എന്നാണ്.
വർഷം തോറും കേരളം സന്ദർശിക്കാൻ വരുന്ന ഒരു ദേശാടനപ്പക്ഷിയാണ് ചട്ടുകക്കൊക്കൻ. കേരളം ഒഴികെയുള്ള മറ്റു സംസ്ഥാനങ്ങളിൽ ഇവ സ്ഥിര താമസക്കാരാണ്. വിദേശ രാജ്യങ്ങളിൽ നിന്ന് ഇവ ഇന്ത്യയിലേക്ക് വരുന്നതായി കണ്ടെത്തിയിട്ടുണ്ട്. റഷ്യയിൽ നിന്ന് കാലിൽ വളയമിട്ട ചില പക്ഷികളെ ബീഹാറിലും രാജസ്ഥാനിലും മഹാരാഷ്ട്രയിലും കണ്ടെത്തിയിരുന്നു.
അറ്റത്തു വീതി കൂടിയ ചട്ടുകം പോലെയുള്ള കൊക്കുള്ളത് കൊണ്ടാണ് ഇവയെ ചട്ടുകക്കൊക്കൻ എന്ന് വിളിക്കുന്നത്.
സഞ്ചാരം
ചെറിയ കൂട്ടമായിട്ടാണ് ഇവയുടെ സഞ്ചാരം. കൊറ്റികൾക്കും നീർക്കാക്കകൾക്കുമൊപ്പം ഇവയെ കാണാറുണ്ട്. മിക്ക സമയത്തും ഒറ്റക്കാലിൽ നിന്ന് വിശ്രമിക്കുന്നത് കാണാം. ഇവയ്‌ക്ക് കൊക്ക് ചിറകിനടിയിൽ ഒളിപ്പിച്ചു വെച്ച് ഉറങ്ങുന്ന ശീലമുണ്ട്. തണ്ണീർത്ത ടങ്ങളും വെള്ളം കെട്ടി നിൽക്കുന്ന പാടങ്ങളും ചെളിത്തിട്ടകളും ആണ് ഇവയുടെ പ്രധാന വിഹാര കേന്ദ്രങ്ങൾ.
വിതരണം
വെള്ള നിറം, കറുത്ത കാലുകൾ, മഞ്ഞ അറ്റമുള്ള കറുത്ത കൊക്ക്. പ്രജനന കാലത്ത് നെഞ്ചിൽ മഞ്ഞ നിറവും ശിഖയും കാണാറുണ്ട്.
ഇര തേടൽ
കൊക്ക് വെള്ളത്തിൽ താഴ്ത്തി ഇരുവശങ്ങളിലേക്കും ചലിപ്പിച്ചാണ് ഇര തേടുന്നത്. ജലജീവികൾ, കക്കകൾ, പുഴുക്കൾ, അട്ടകൾ, തവളകൾ, ചെറുമത്സ്യങ്ങൾ എന്നിവയെ തീറ്റയാക്കുന്നു. ആൽഗകളേയും, ചിലപ്പോഴൊക്കെ ചെടികളുടെ ഭാഗങ്ങളും ഭക്ഷിക്കുന്നു.
കൂടൊരുക്കലും പ്രജനനവും
കമ്പുകളും ചെടികളുടെ ഭാഗങ്ങളും കൊണ്ട് നിലത്തോ ചെറു മരങ്ങളിലോ കണ്ടലുകളിലോ കുറ്റിച്ചെടികളിലോ 5 മീ. ഉയരത്തിൽ കൂട് ഉണ്ടാക്കുന്നു. കൂട്ടമായാണ് കൂടു കെട്ടുന്നത്. കൂടുകളിൽ പുല്ലും ഇലകളും വിരിച്ചു മെത്തയൊരുക്കും. പൂവനും പിടയും പരസ്പരം സഹകരിച്ചാണ് കൂട് നിർമ്മാണം. ഒരു കൂട്ടിൽ നാലോ അഞ്ചോ മുട്ടകളിടും. വെളുത്തനിറമുള്ള മുട്ടകളിന്മേൽ ധാരാളം വരയും കുറിയും പുള്ളികളും ഉണ്ടാകും. ആണും പെണ്ണും അടയിരിക്കും. മുട്ടകൾ വിരിയാൻ മൂന്നാഴ്ച വേണം. ഇവ വർഷങ്ങളോളം ഒരേ കൂട്ടിൽത്തന്നെ മുട്ടകൾ ഇടാറുണ്ട്. പ്രജനന കാലത്ത് തലയ്ക്ക് പിന്നിൽ ഏതാനും തൂവലുകൾ കിളിർക്കും. മാറിടത്തിൽ മഞ്ഞ നിറം കാണാം. കൂടുകൾ തമ്മിൽ 1-2 മീ. അകലമേ ഉണ്ടാവാറുള്ളൂ. കൂടുകൾ ഇര തേടുന്ന പ്രദേശത്തു നിന്ന് 1-15 കി.മീ അകലെ വരെ ആകാറുണ്ട്.
പുറത്തെക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:ദേശാടനപ്പക്ഷികൾ വർഗ്ഗം:കൊക്കുകൾ
ബോലിയാൻ
വികാരങ്ങളും സാധരണ സാഹചര്യങ്ങളും പ്രകടിപ്പിക്കുന്നതിന്് ബോലി ഉപയോഗിക്കുന്നു. സാധാരണയായി ബോലി ആലപിക്കുക ഒരു സ്ത്രീയാണ്, തുടർന്ന് പെൺകുട്ടികൾ പിന്നണിയായി ഏറ്റു പാടുകയാണ് ചെയ്യുക.
തലമുറ തലമുറ കൈമാറി വാമൊഴിയായാണ് ഇത് നിലനിൽക്കുന്നത്. ഓരോ തലമുറ കടന്ന് തുടർച്ചയായ കൈമാറ്റമാണ് നടക്കുന്നത്. ഓരോ തലമുറക്കും അവരുടെ മുൻഗാമികൾ ആണ് ഇത് പഠിപ്പിക്കുന്നത്.
ബംഗ്‌റാ സംഗീതവുമായി ചേർന്ന് വടക്കേ അമേരിക്ക, ബ്രിട്ടൻ, ഓസ്‌ട്രേലിയ, ന്യൂസിലാൻഡ് എന്നിവിടങ്ങളിലും ഇന്ന് ബൊലിയാൻ പ്രചുര പ്രചാരം നേടിയിട്ടുണ്ട്. ആധുനിക നഗര രീതിയിൽ സംയോജിപ്പിച്ച ഇത് ഉത്തരേന്ത്യക്കാർക്കിടയിലാണ് കൂടുതൽ കേൾവിക്കാരുള്ളത്. പ്രധാനമായും സ്ത്രീകളാണ് ബൊലിയാൻ ആലപിക്കുന്നതെങ്കിലും അപൂർവ്വമായും പുരുഷൻമാരും ചെയ്യുന്നുണ്ട്. പ്രമുഖ പഞ്ചാബി സംഗീതജ്ഞൻ കുൽവിന്ദർ ധില്ലോൺ ആലപിച്ച ബൊലിയാൻ ശ്രദ്ധേയമായ വിജയം നേടിയിരുന്നു. വിവാഹത്തിന് തലേ രാത്രി വീടുകളിൽ കുടുംബാംഗങ്ങൾ ഒത്തുചേർന്ന് ബൊലിയാൻ ആലപിക്കാറുണ്ട്. ഉത്തരേന്ത്യക്കാർക്കിടയിൽ സന്തോഷകരമായ വേളകൾ ബൊലിയാൻ പാടി ആഘോഷിക്കുന്നത് പതിവാണ്.
അവലംബം
വർഗ്ഗം:പഞ്ചാബി സംസ്കാരം
സാഷ കാലെ
ആദ്യകാലം
മസാച്യുസെറ്റ്‌സിലെ ബോസ്റ്റണിലാണ് സാഷ കോളെ ജനിച്ചത്. അവർ കൊളംബിയൻ വംശജയാണ്. അവർക്ക് ഒരു ഇളയ സഹോദരനുണ്ട്. പത്തുവയസ്സുള്ളപ്പോൾ അമ്മയോടൊപ്പം കൊളംബിയയിലേക്ക് താമസം മാറിയ അവർ രണ്ട് വർഷത്തിന് ശേഷം യുഎസിലേക്ക് മടങ്ങിയെത്തി. അമേരിക്കൻ മ്യൂസിക്കൽ ആൻഡ് ഡ്രമാറ്റിക് അക്കാദമിയുടെ ബിരുദധാരിയായ കാലെ, അവിടെനിന്ന് ഫൈൻ ആർട്‌സ് ബിരുദം നേടിയിട്ടുണ്ട്.
അവലംബം
വർഗ്ഗം:അമേരിക്കൻ നടിമാർ വർഗ്ഗം:ഓഗസ്റ്റ് 7-ന് ജനിച്ചവർ വർഗ്ഗം:1995-ൽ ജനിച്ചവർ
കേരള സംസ്ഥാന വനിതാ വികസന കോർപ്പറേഷൻ
രൂപീകരണം
കേരള സംസ്ഥാന വനിതാ വികസന കോർപ്പറേഷൻ 1988 ഫെബ്രുവരി മാസം 22-ാം തീയതി കമ്പനീസ് ആക്ട് പ്രകാരം നിലവിൽ വന്നു. ഈ കോർപ്പറേഷൻ പൂർണ്ണമായും സർക്കാർ നിയന്ത്രണത്തിലാണ് പ്രവർത്തിച്ചു വരുന്നത്. സ്ത്രീയെ സാമ്പത്തിക സ്വാശ്രയത്തിൻറെ പടവുകളിലൂടെ അർഹമായ സാമൂഹിക പദവിയിലേക്കുയർത്തുന്നതു വഴി കേരള സംസ്ഥാന വനിതാ വികസന കോർപ്പറേഷൻ ഒരു സാമൂഹിക നവോത്ഥാനത്തിനാണ് നേതൃത്വം നൽകിക്കൊണ്ടിരിക്കുന്നത്.
ഗ്ര്വൻഫെൽഡ് പ്രതിരോധം
ചെസ്സിലെ പ്രതിരോധപരമായ ഒരു പ്രാരംഭനീക്കമാണ് ഗ്ര്വൻഫെൽഡ് പ്രതിരോധം. ഇതിലെ പ്രാഥമികനീക്കങ്ങൾ താഴെ കൊടുത്തിരിക്കുന്ന രീതിയിലാണ്.
വർഗ്ഗം:ചെസ്സിലെ പ്രാരംഭനീക്കങ്ങൾ
ഓമനത്തിങ്കൾ കിടാവോ
right|thumb|200px|ഇരയിമ്മൻ‌തമ്പി മലയാളത്തിലെ പ്രസിദ്ധമായ ഒരു താരാട്ടുപാട്ടാണ് ഓമനത്തിങ്കൾ കിടാവോ... എന്നു തുടങ്ങുന്ന ഗാനം. ഇരയിമ്മൻ തമ്പി; സ്വാതിതിരുന്നാളിനായി രചിച്ചതാണ് ഈ താരാട്ട്.
സംഗീതം
ഈ താരാട്ട് ആദ്യം കുറഞ്ചി രാഗത്തിലും ആദി താളത്തിലുമാണ് ചിട്ടപ്പെടുത്തിയത്. ഇത് മിക്കപ്പോളും നവാരോഗ് അല്ലെങ്കിൽ നീലാംബരി രാഗങ്ങളിലാണ് ആലപിക്കപ്പെടാറുള്ളത്. ഈ താരാട്ടിൽ ഉറക്കം എന്ന വാക്ക് ഒരിക്കൽപ്പോലും ഉപയോഗിച്ചിട്ടില്ലെന്നുള്ളതാണ് ഇതിന്റെ മറ്റൊരു പ്രത്യേകത. ഈ രാഗത്തിന്റെ പ്രത്യേകതയിലാണ് ഈ താരാട്ടിലൂടെ ഉറക്കം വരുന്നത്. നവരസങ്ങളുടെ പ്രകാശനത്തിനും സാധ്യതകൾ നൽകുന്ന ഈ താരാട്ട് നൃത്താവതരണത്തിനായും ധാരാളമായി ഉപയോഗിക്കപ്പെടുന്നു.
അവലംബം
വർഗ്ഗം:മലയാളഗാനങ്ങൾ വർഗ്ഗം:താരാട്ടുകൾ
ഗിന്നി മാഹി
ഒരു ഇന്ത്യൻ പഞ്ചാബി നാടോടി, റാപ്പ്, ഹിപ്-ഹോപ്പ് ഗായികയാണ് ഗിന്നി മാഹി (ജനനം: 1999). ഇന്ത്യയിലെ പഞ്ചാബിലെ ജലന്ധർ സ്വദേശിയാണ്. സോഷ്യൽ മീഡിയയിൽ വൈറലായ ഫാൻ ബാബ സാഹിബ് ഡി, ഡേഞ്ചർ ചമർ എന്നീ ഗാനങ്ങളിലൂടെ അവർ പ്രശസ്തയായി. ജർമ്മനി ഗ്ലോബൽ മീഡിയ ഫോറത്തിൽ (ജി‌എം‌എഫ് 2018) പങ്കെടുത്ത അവർ, ഫ്ലോഗ്ഗിങിനെതിരെ സംസാരിച്ചതിന് യംഗ് വോയ്‌സ് ഇൻ ഇക്വാലിറ്റി ആന്റ് ഫ്രീഡം എന്ന് വിളിക്കപ്പെട്ടു.
തന്റെ ഗാനരചനയിൽ ബി. ആർ. അംബേദ്കറുടെ സന്ദേശങ്ങൾ എത്തിക്കാൻ ശ്രമിക്കുന്നതിനിടെ ഗിന്ന ആലാപനത്തിൽ ലതാ മങ്കേഷ്കർ, ശ്രേയ ഘോഷാൽ എന്നിവരെ ആരാധിക്കുന്നു. ഇന്ത്യ, കാനഡ, ഗ്രീസ്, ഇറ്റലി, ജർമ്മനി, യുണൈറ്റഡ് കിംഗ്ഡം എന്നിവിടങ്ങളിൽ മാഹി പരിപാടി അവതരിപ്പിക്കുന്നുണ്ട്. എൻ‌ഡി‌ടി‌വിയിൽ 2016 ൽ ദില്ലിയിൽ ബുർഖ ദത്തിനൊപ്പം ആദ്യ അഭിമുഖം നടത്തി. തുടർന്ന് 2018 ൽ ന്യൂഡൽഹിയിൽ ആജ് തക് ടിവി ചാനൽ സംഘടിപ്പിച്ച 'സാഹിത്യ' തത്സമയ സംഭാഷണ പരിപാടിയിൽ പങ്കെടുത്തു. ഇന്ത്യൻ സമൂഹത്തിലെ സ്ത്രീകളുടെ തുല്യതയ്ക്കായി സംസാരിക്കാൻ അവർ വേദിയിലെത്തി.
ആദ്യകാലജീവിതം
പഞ്ചാബിലെ ജലന്ധറിലെ അബാദ്പുരയിൽ രാകേഷ് ചന്ദർ മാഹി, പരംജിത് കൗർ മഹി എന്നിവരുടെ മകളായി ഗിന്നി മാഹി ജനിച്ചു. അവരുടെ യഥാർത്ഥനാമം ഗുർക്കൻവാൾ ഭാരതി എന്നാണ്. ദൈവത്തിന്റെ ഏകത്വത്തിൽ വിശ്വസിക്കുന്ന രവിദാസിയ വിശ്വാസത്തിൽ പെടുന്നതാണ് മാഹിയുടെ കുടുംബം. കുടുംബം ദലിത് സമുദായത്തിൽ പെട്ടവരാണ്. ഏഴാമത്തെ വയസ്സിൽ അവർ പിതാവിനോടൊപ്പം പാട്ടുകൾ പാടാൻ തുടങ്ങി. അവരുടെ അരങ്ങിലെ പേര് ഗിന്നി മാഹി എന്നും അവരുടെ യഥാർത്ഥ പേര് ഗുർകാൻവാൾ ഭാരതി എന്നുമാണ്. എല്ലാറ്റിനുമുപരിയായി അവർ ഇന്ത്യക്കാരാണെന്ന് ഓർമ്മപ്പെടുത്തുന്നതിനായി അവരുടെ മാതാപിതാക്കൾ അവരുടെ എല്ലാ കുട്ടികളുടെയും പേരിനെ ഭാരതി എന്ന് മാറ്റി. മാഹിയുടെ കരിയർ കൈകാര്യം ചെയ്യുന്നതിനായി അവരുടെ അച്ഛൻ എയർ ടിക്കറ്റിംഗ് ഓഫീസിലെ ജോലി ഉപേക്ഷിച്ചു. അവർ ഹാൻസ് രാജ് മഹിള മഹാവിദ്യാലയ കോളേജിൽ നിന്ന് സംഗീതത്തിൽ ബിരുദം നേടി.
കുടുംബം അവരുടെ സംഗീത കഴിവുകൾ ശ്രദ്ധിക്കുകയും ജലന്ധറിലെ കാല ജഗത് നാരായൺ സ്കൂളിൽ ചേർക്കുകയും ചെയ്തപ്പോൾ മാഹിക്ക് വെറും എട്ട് വയസ്സായിരുന്നു. തുടർന്ന് അമർ ഓഡിയോയിലെ അമർജീത് സിങ്ങിന്റെ പിന്തുണയോടെ മതഗാനങ്ങൾ ആലപിക്കാൻ തുടങ്ങി. അവരുടെ രണ്ട് ഭക്തി ആൽബങ്ങളും നിർമ്മിച്ചു. വെറും 12 വയസ്സുള്ളപ്പോൾ അവർ ആദ്യത്തെ തത്സമയ ഷോ നടത്തി. "ഡോക്ടർ" ശീർഷകം അവരുടെ പേരിനൊപ്പം ചേർക്കാൻ സംഗീതത്തിൽ പിഎച്ച്ഡി നേടാനും മുംബൈയിൽ ഒരു ബോളിവുഡ് പിന്നണി ഗായികയാകാനും അവർ ആഗ്രഹിക്കുന്നു.
സാമൂഹിക നീതിയും അവളുടെ സംഗീതവും
രവിദാസിയ സമുദായത്തിൽപ്പെട്ട ഭക്തിഗാനങ്ങളാണ് മഹി പാടാൻ തുടങ്ങിയത്. അവളുടെ ആദ്യ രണ്ട് ആൽബങ്ങളായ ഗുരാൻ ദി ദിവാനി, ഗുരുപുരബ് ഹായ് കൻഷി വാലെ ദാ എന്നിവ ഭക്തിഗാനങ്ങളായിരുന്നു. എന്നിരുന്നാലും, ബാബാസാഹേബ് അംബേദ്കറോടുള്ള ആദരവാണ് അവളുടെ പ്രശസ്തി നേടിയത്. ഇന്ത്യൻ ഭരണഘടനയുടെ ശില്പിയായ അംബേദ്കറിനുള്ള ആദരാഞ്ജലി അർപ്പിക്കുന്ന 'ഫാൻ ബാബ സാഹേബ് ദി' ആയിരുന്നു അവളുടെ ആദ്യ ഗാനങ്ങളിലൊന്ന്. ഈ ഗാനം യൂട്യൂബിൽ വൈറലായി. മഹി ബാബാസാഹെബ് അംബേദ്കറെ തന്റെ പ്രചോദനം എന്ന് വിളിക്കുകയും ജാതിയുടെ പേരിൽ ആളുകൾ നേരിടുന്ന സാമൂഹിക അടിച്ചമർത്തലിനെക്കുറിച്ച് പലപ്പോഴും ഗാനങ്ങൾ എഴുതുകയും ചെയ്യുന്നു. അവളുടെ പാട്ടുകൾ ആരെയും വ്രണപ്പെടുത്തുന്നില്ലെന്ന് ഉറപ്പാക്കാൻ, അവളുടെ പാട്ടുകളുടെ വരികൾ അവളുടെ മാതാപിതാക്കളും സംഗീത സംവിധായകൻ അമർജിത് സിംഗ്, വീഡിയോ സംവിധായകൻ രമൺ രജത് എന്നിവരടങ്ങുന്ന ഒരു സംഘം വിശകലനം ചെയ്യുന്നു.
അവലംബം
വർഗ്ഗം:1998-ൽ ജനിച്ചവർ വർഗ്ഗം:ഇന്ത്യൻ നാടോടി ഗായകർ വർഗ്ഗം:ഇന്ത്യൻ വനിതാ നാടോടി ഗായകർ
നടരാജ
ഹിന്ദുദേവനായ ശിവനെ പ്രപഞ്ച-നൃത്ത-ദേവന്റെ രൂപത്തിൽ അവതരിപ്പിക്കുന്ന ഒരു രീതിയാണ് നടരാജൻ (Nataraja Sanskrit: नटराज, "നൃത്തത്തിന്റെ രാജാവ്"). ഈ നൃത്തത്തെ സാഹചര്യമനുസരിച്ച് താണ്ഡവം എന്നോ നടന്ത എന്നോ വിശേഷിപ്പിച്ചുവരുന്നു. ഈ രൂപത്തെക്കുറിച്ച് ''അംശുമദ്‌ഭേദ്, ഉത്തരകാമിക ആഗമ]] മുതലായ ഗ്രന്ഥങ്ങളിൽ വിവരിച്ചുകാണുന്നുണ്ട്. ഈ നൃത്തരൂപം ഒട്ടുമിക്ക ശിവക്ഷേത്രങ്ങളിലും കാണാറുണ്ട്. തമിഴ്നാട്ടിലെ പ്രസിദ്ധ ക്ഷേത്രമായ ചിദംബരം ക്ഷേത്രത്തിലെ മുഖ്യപ്രതിഷ്ഠ നടരാജനായ പരമശിവനാണ്. കൂടാതെ, തൃശ്ശൂർ വടക്കുന്നാഥക്ഷേത്രത്തിൽ ചുവർച്ചിത്രരൂപത്തിലും നടരാജപ്രതിഷ്ഠയുണ്ട്.
ആറാം നൂറ്റാണ്ടോടെ എല്ലോറയിലും ബദാമി ഗുഹകളിലും കല്ലിൽ കൊത്തിവച്ച രീതിയിൽ കണ്ടുവരുന്ന ഈ നൃത്തരൂപം പത്താം നൂറ്റാണ്ടായപ്പോഴേക്കും തമിഴ്‌നാട്ടിൽ ചോളസാമ്രാജ്യത്തെ ഓടിൽ കൊത്തിവയ്ക്കുന്ന രീതിയിൽ എത്തി. അവ മിക്കവയും നാല് അടിയിൽ താഴെ ഉയരത്തിൽ പലവലിപ്പത്തിൽ ഉള്ളവയും ചിലത് അതിലുമേറെ വലിപ്പത്തിലുമുള്ളവയായിരുന്നു. നടരാജവിഗ്രഹങ്ങൾ ദക്ഷിണേഷ്യയിലെയും തെക്കുകിഴക്കേഷ്യയിലെയും ബാലി, കമ്പോഡിയ മുതലായ പ്രദേശങ്ങളിൽ നിന്നും കണ്ടെത്തിയിട്ടുണ്ട്.
References
വർഗ്ഗം:ഹൈന്ദവദൈവങ്ങൾ
കനത്ത ആർത്തവ രക്തസ്രാവം
മുമ്പ് മെനോറാജിയ അല്ലെങ്കിൽ ഹൈപ്പർമെനോറിയ എന്നറിയപ്പെട്ടിരുന്ന കനത്ത ആർത്തവ രക്തസ്രാവം (HMB) അമിതമായി കനത്ത ഒഴുക്കുള്ള ഒരു ആർത്തവ കാലഘട്ടമാണ്. ഇത് അസാധാരണമായ ഗർഭാശയ രക്തസ്രാവം (AUB) ആണ്.
അസാധാരണമായ ഗർഭാശയ രക്തസ്രാവം പ്രത്യുൽപാദന പാതയിലെ ഘടനാപരമായ തകരാറുകൾ, അനോവുലേഷൻ, രക്തസ്രാവം, ഹോർമോൺ പ്രശ്നങ്ങൾ (ഹൈപ്പോതൈറോയിഡിസം പോലുള്ളവ) അല്ലെങ്കിൽ പ്രത്യുൽപാദന നാളത്തിലെ ക്യാൻസർ എന്നിവ മൂലമാകാം. പ്രാരംഭ മൂല്യനിർണ്ണയം ഗർഭാവസ്ഥയുടെ അവസ്ഥ, ആർത്തവവിരാമത്തിന്റെ അവസ്ഥ, രക്തസ്രാവത്തിന്റെ ഉറവിടം എന്നിവ നിർണ്ണയിക്കാൻ ലക്ഷ്യമിടുന്നു. ഒരു നിർവചനം പ്രകാരം അത് 7 ദിവസത്തിൽ കൂടുതൽ നീണ്ടുനിൽക്കുന്ന രക്തസ്രാവം ആണ് അല്ലെങ്കിൽ 80 മില്ലിയിൽ കൂടുതൽ രക്തപ്രവാഹം നഷ്ടപ്പെടുന്നു.
അതിന്റെ ചികിത്സ, അതിന്റെ കാരണം, കാഠിന്യം, ജീവിത നിലവാരത്തിലുള്ള ഇടപെടൽ എന്നിവയെ ആശ്രയിച്ചിരിക്കുന്നു. പ്രാഥമിക ചികിത്സയിൽ പലപ്പോഴും ഗർഭനിരോധന ഗുളികകൾ ഉൾപ്പെടുന്നു. ട്രാനെക്സാമിക് ആസിഡ്, ഡനാസോൾ, പ്രൊജസ്റ്ററോൺ ഐയുഡികൾ, എൻഎസ്എഐഡികൾ എന്നിവയും സഹായകരമാണ്. മറ്റ് ചികിത്സകൾക്കൊപ്പം രോഗലക്ഷണങ്ങൾ നന്നായി നിയന്ത്രിക്കപ്പെടാത്തവർക്ക് ശസ്ത്രക്രിയ ഫലപ്രദമാണ്. കണക്ക് പ്രകാരം ഏകദേശം 1000 സ്ത്രീകളിൽ 53 പേർക്കും AUB ബാധിച്ചിരിക്കുന്നു.
അടയാളങ്ങളും ലക്ഷണങ്ങളും
ഒരു സാധാരണ ആർത്തവചക്രം 21-35 ദിവസമാണ്, രക്തസ്രാവം ശരാശരി 5 ദിവസം നീണ്ടുനിൽക്കും, മൊത്തം രക്തയോട്ടം 25-നും 80 മില്ലിനും ഇടയിലാണ്. കനത്ത ആർത്തവ രക്തസ്രാവത്തെ നിർവചിച്ചിരിക്കുന്നത് മൊത്തം ആർത്തവപ്രവാഹം> 80 മില്ലി ഓരോ സൈക്കിളിലും, കുറഞ്ഞത് ഓരോ 2 മണിക്കൂറിലും ഒരു പാഡ് / ടാംപൺ മുക്കിവയ്ക്കുക, അർദ്ധരാത്രിയിൽ ഒരു പാഡ് / ടാംപൺ മാറ്റുക, അല്ലെങ്കിൽ > 7 ദിവസം നീണ്ടുനിൽക്കുന്ന രക്തസ്രാവം എന്നാണ്. ആർത്തവത്തിൻറെ ആവൃത്തി, ആർത്തവത്തിൻറെ ദൈർഘ്യം അല്ലെങ്കിൽ ആർത്തവത്തിൻറെ അളവ് എന്നിവയിലെ വ്യതിയാനങ്ങൾ അസാധാരണമായ ഗർഭാശയ രക്തസ്രാവമായി കണക്കാക്കാം. ആർത്തവത്തിനിടയിലോ പ്രത്യുൽപാദന പ്രായത്തിന് പുറത്തോ ലൈംഗിക ബന്ധത്തിന് ശേഷമോ ഉണ്ടാകുന്ന രക്തസ്രാവവും അസാധാരണമായ ഗർഭാശയ രക്തസ്രാവമാണ്, അതിനാൽ കൂടുതൽ വിലയിരുത്തൽ ആവശ്യമാണ്.
കാരണങ്ങൾ
സാധാരണഗതിയിൽ, രോഗകാരണമായ അസാധാരണത്വമൊന്നും തിരിച്ചറിയാൻ കഴിയില്ല, ഒരു പ്രത്യേക സംവിധാനത്തിനുപകരം രോഗലക്ഷണത്തെ അടിസ്ഥാനമാക്കിയാണ് ചികിത്സ നടത്തുന്നത്. എന്നിരുന്നാലും, അസാധാരണമായ ഗർഭാശയ രക്തസ്രാവത്തിന്റെ അറിയപ്പെടുന്ന കാരണങ്ങളുണ്ട്, അവയെ തള്ളിക്കളയേണ്ടതുണ്ട്. രക്തസ്രാവത്തിന്റെ സ്വഭാവത്തെ അടിസ്ഥാനമാക്കിയുള്ള ഏറ്റവും സാധാരണമായ കാരണങ്ങൾ ചുവടെ രേഖപ്പെടുത്തിയിരിക്കുന്നു, തുടർന്ന് രക്തസ്രാവത്തിനുള്ള അപൂർവ കാരണങ്ങളും (അതായത് കട്ടിപിടിക്കുന്നതിലുള്ള തകരാറുകൾ).
ഒമേഗ 6 ഉം പ്രോസ്റ്റാഗ്ലാൻഡിനും
ഗർഭാശയ കലകളിൽ ഒമേഗ-6 എഎയുടെ വർദ്ധനവുമായി HMB ബന്ധപ്പെട്ടിരിക്കുന്നു. സാധാരണ ആർത്തവമുള്ള സ്ത്രീകളെ അപേക്ഷിച്ച് എച്ച്എംബി ഉള്ള സ്ത്രീകളുടെ എൻഡോമെട്രിയത്തിൽ പ്രോസ്റ്റാഗ്ലാൻഡിൻ (E2, F2alpha എന്നിവയും മറ്റുള്ളവയും) കൂടുതലാണ്. പ്രോസ്റ്റാഗ്ലാൻഡിൻ ഒമേഗ 6 ബിൽഡ്-അപ്പിന്റെ ഉപോൽപ്പന്നമാണെന്ന് കരുതപ്പെടുന്നു. കൂടാതെ, പ്രോസ്റ്റാഗ്ലാൻഡിനുകൾ അസാധാരണവും വേദനാജനകവുമായ ഗർഭാശയ സങ്കോചങ്ങൾക്ക് കാരണമാകുന്നതായി കണ്ടെത്തി, ഇത് ടാർഗെറ്റഡ് തെറാപ്പിയുടെ ഉറവിടമാക്കി മാറ്റുന്നു.
രോഗനിർണയം
NICE മാർഗ്ഗനിർദ്ദേശങ്ങൾ ഇങ്ങനെ പ്രസ്താവിക്കുന്നു: "HMB യുടെ ലക്ഷണങ്ങളുമായി പ്രാഥമിക ശുശ്രൂഷയിൽ എത്തുന്ന പല സ്ത്രീകൾക്കും കൂടുതൽ പരിശോധനയോ അന്വേഷണമോ ആവശ്യമില്ലാതെ തന്നെ ചികിത്സ നൽകാവുന്നതാണ്. എന്നിരുന്നാലും, ചരിത്രമോ പരിശോധനയോ ഘടനാപരമായ അല്ലെങ്കിൽ എൻഡോമെട്രിയൽ പാത്തോളജി നിർദ്ദേശിക്കുന്ന അല്ലെങ്കിൽ പ്രാഥമിക ചികിത്സ പരാജയപ്പെട്ട സ്ത്രീകൾക്ക് ഡയഗ്നോസ്റ്റിക് ടെക്നിക് വഴിയുള്ള അന്വേഷണം ആവശ്യമായി വന്നേക്കാം."
ശാരീരിക പരിശോധനയും യോനിയിലെ അൾട്രാസോണോഗ്രാഫിയും കഴിഞ്ഞ് പൂർണ്ണമായ മെഡിക്കൽ ചരിത്രം നേടുന്നതിലൂടെയാണ് രോഗനിർണയം പ്രധാനമായും കൈവരിക്കുന്നത്. ആവശ്യമെങ്കിൽ, ലബോറട്ടറി പരിശോധനകൾ അല്ലെങ്കിൽ ഹിസ്റ്ററോസ്കോപ്പി ഉപയോഗിക്കാം. അസാധാരണമായ ഗർഭാശയ രക്തസ്രാവത്തിന്റെ കാരണം തിരിച്ചറിയാൻ മെഡിക്കൽ പ്രൊഫഷണലുകൾ ഉപയോഗിച്ചേക്കാവുന്ന ഡയഗ്നോസ്റ്റിക് നടപടിക്രമങ്ങളുടെ ഒരു ലിസ്റ്റ് ചുവടെയുണ്ട്.
ചികിത്സ
ലഘുചിത്രം| NICE മാർഗ്ഗനിർദ്ദേശങ്ങൾ: കനത്ത ആർത്തവ രക്തസ്രാവം - ചികിത്സ വർക്ക്ഫ്ലോ ചികിത്സ, തിരിച്ചറിഞ്ഞ അടിസ്ഥാന കാരണത്തെ ആശ്രയിച്ചിരിക്കുന്നു, മരുന്നുകൾ, റേഡിയേഷൻ, ശസ്ത്രക്രിയ എന്നിവയ്ക്കിടയിൽ വ്യത്യാസപ്പെടുന്നു. ആർത്തവവിരാമത്തിലും ആർത്തവവിരാമത്തിലുമുള്ള കനത്ത കാലഘട്ടങ്ങൾ സ്വയമേവ പരിഹരിക്കപ്പെട്ടേക്കാം (ആർത്തവകാലം ആരംഭിക്കുന്നതും ആർത്തവവിരാമം ആർത്തവവിരാമവുമാണ്).
രക്തസ്രാവത്തിന്റെ അളവ് നേരിയ തോതിൽ ആണെങ്കിൽ, ഒരു സ്ത്രീ ആവശ്യപ്പെടുന്നത് ദുഷിച്ച അടിസ്ഥാന കാരണങ്ങളൊന്നുമില്ല എന്ന ഉറപ്പ് മാത്രമാണ്. രക്തസ്രാവം മൂലമാണ് അനീമിയ സംഭവിക്കുന്നതെങ്കിൽ, സാധാരണ ഹീമോഗ്ലോബിന്റെ അളവ് വീണ്ടെടുക്കാൻ ഇരുമ്പ് ഗുളികകൾ ഉപയോഗിക്കാം.
3-ൽ താഴെയുള്ള ഫൈബ്രോയിഡുകൾ, എച്ച്എംബി ഉള്ള സ്ത്രീകൾക്കുള്ള ആദ്യ ചികിത്സാ ഓപ്ഷൻ സെന്റീമീറ്റർ വ്യാസമുള്ള, കൂടാതെ/അല്ലെങ്കിൽ സംശയിക്കപ്പെടുന്നതോ സ്ഥിരീകരിച്ചതോ ആയ അഡെനോമിയോസിസ് ലെവോനോർജസ്ട്രെൽ-റിലീസിംഗ് ഇൻട്രാ ഗർഭാശയ സംവിധാനമാണ് (LNG-IUS). എച്ച്എംബിയും ജീവിത നിലവാരവും കണക്കിലെടുത്ത് മറ്റ് മെഡിക്കൽ തെറാപ്പിയെ അപേക്ഷിച്ച് എൽഎൻജി-ഐയുഎസ് മികച്ചതാണെന്ന് ക്ലിനിക്കൽ ട്രയൽ തെളിവുകൾ സൂചിപ്പിക്കുന്നു.
NICE മാർഗ്ഗനിർദ്ദേശങ്ങൾ പറയുന്നത്, HMB ഉള്ള വ്യക്തികൾക്കും 3 സെന്റീമീറ്ററിൽ താഴെ വ്യാസമുള്ള ഫൈബ്രോയിഡുകൾ ഇല്ലാത്തവർക്കും, ഫാർമക്കോളജിക്കൽ ചികിത്സ ആഗ്രഹിക്കാത്തവരും അവരുടെ പ്രത്യുൽപാദനശേഷി സംരക്ഷിക്കാൻ ആഗ്രഹിക്കാത്തവരുമായവർക്ക്, ശസ്ത്രക്രിയാ ഓപ്ഷനുകൾ ഒരു ഫസ്റ്റ്-ലൈൻ ചികിത്സാ ഓപ്ഷനായി കണക്കാക്കാം. ഓപ്‌ഷനുകളിൽ ഹിസ്റ്റെരെക്ടമിയും രണ്ടാം തലമുറ എൻഡോമെട്രിയൽ അബ്ലേഷനും ഉൾപ്പെടുന്നു, രണ്ടാം തലമുറ എൻഡോമെട്രിയൽ അബ്ലേഷനേക്കാൾ ഹിസ്റ്റെരെക്ടമി കൂടുതൽ ഫലപ്രദമാണ്.
കട്ടപിടിക്കുന്ന എൻസൈമുകളെ തടഞ്ഞുകൊണ്ട് രക്തസ്രാവം കുറയ്ക്കുന്ന ട്രാനെക്സാമിക് ആസിഡ് ചികിത്സകൾ, NSAID-കൾ പോലെയുള്ള ആൻറി-ഇൻഫ്ലമേറ്ററി ചികിത്സയേക്കാൾ കൂടുതൽ ഫലപ്രദമാണെന്ന് തോന്നുന്നു, എന്നാൽ LNG-IUS-നേക്കാൾ ഫലപ്രദമല്ല. ട്രാനെക്സാമിക് ആസിഡ് ഗുളികകൾ നഷ്ടം 50% വരെ കുറയ്ക്കും. ഇത് മുമ്പ് സൂചിപ്പിച്ച ഹോർമോൺ മരുന്നുകളുമായി സംയോജിപ്പിക്കാം.
പ്രോസ്റ്റാഗ്ലാൻഡിൻ ഉൽപാദനം തടയുന്നതിലൂടെ കനത്ത ആർത്തവ രക്തസ്രാവം ശരാശരി 20-46% കുറയ്ക്കാനും NSAID-കൾ ഉപയോഗിക്കുന്നു. ഈ ആവശ്യത്തിനായി, NSAID-കൾ ആർത്തവചക്രത്തിന്റെ 5 ദിവസത്തേക്ക് മാത്രമേ കഴിക്കുകയുള്ളൂ, ഇത് ഡിസ്പെപ്സിയയുടെ ഏറ്റവും സാധാരണമായ പ്രതികൂല ഫലത്തെ പരിമിതപ്പെടുത്തുന്നു.
കഠിനമായ ആർത്തവ രക്തസ്രാവത്തിനുള്ള ഒരു കൃത്യമായ ചികിത്സ ഹിസ്റ്റെരെക്ടമി (ഗർഭപാത്രം നീക്കം ചെയ്യൽ) നടത്തുക എന്നതാണ്. ശസ്ത്രക്രിയയ്ക്കുശേഷം ആഴത്തിലുള്ള സിര ത്രോംബോസിസിന്റെ അപകടസാധ്യത കുറയ്ക്കുന്നതിനുള്ള നടപടികളിലൂടെ നടപടിക്രമത്തിന്റെ അപകടസാധ്യതകൾ കുറച്ചു, കൂടാതെ വയറിന്റെ മുൻഭാഗത്ത് നിന്ന് യോനിയിലേക്ക് മാറുന്നത് രോഗിയുടെ അസ്വസ്ഥതയും വീണ്ടെടുക്കൽ സമയവും ഗണ്യമായി കുറയ്ക്കുന്നു; എന്നിരുന്നാലും വിപുലമായ ഫൈബ്രോയിഡുകൾ ഗർഭാശയത്തെ യോനിയിൽ നിന്ന് നീക്കം ചെയ്യാൻ കഴിയാത്തത്ര വലുതാക്കിയേക്കാം. ചെറിയ ഫൈബ്രോയിഡുകൾ പ്രാദേശിക നീക്കം ( മയോമെക്ടമി ) വഴി കൈകാര്യം ചെയ്യാം. പ്രയോഗിച്ച ചൂട് ( തെർമോഅബ്ലേഷൻ ) ഉപയോഗിച്ചുള്ള എൻഡോമെട്രിയൽ അബ്ലേഷൻ (നാശം) ആണ് മറ്റൊരു ശസ്ത്രക്രിയാ സാങ്കേതികത. എൻഡോമെട്രിയൽ അബ്ലേഷന്റെ ഫലപ്രാപ്തി ഒരുപക്ഷേ എൽഎൻജി-ഐയുഎസിന് സമാനമാണ്, എന്നാൽ എച്ച്എംബി മെച്ചപ്പെടുത്തുന്നതിന് ഹിസ്റ്റെരെക്ടമി എൽഎൻജി-ഐയുഎസിനേക്കാൾ മികച്ചതാണോ അതോ മോശമാണോ എന്നതിന് തെളിവുകൾ അനിശ്ചിതത്വത്തിലാണ്.
മരുന്നുകൾ
യുകെയിലെ നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് ആൻഡ് ക്ലിനിക്കൽ എക്സലൻസ് ഇവയെ റാങ്ക് ചെയ്തിട്ടുണ്ട്:
ശസ്ത്രക്രിയ
യുകെയിൽ 1989-നും 2003 നും ഇടയിൽ കനത്ത ആർത്തവ രക്തസ്രാവത്തിനുള്ള ഹിസ്റ്റെരെക്ടമിയുടെ ഉപയോഗം കണക്കുകൾ പ്രകാരം പകുതിയായി കുറഞ്ഞു. ഇതിന് നിരവധി കാരണങ്ങളുണ്ട്: മെച്ചപ്പെട്ട മെഡിക്കൽ മാനേജ്‌മെന്റ്, എൻഡോമെട്രിയൽ അബ്ലേഷൻ, പ്രത്യേകിച്ച് IUS അവതരിപ്പിക്കൽ, ഇത് സമൂഹത്തിൽ ഉൾപ്പെടുത്തുകയും സ്പെഷ്യലിസ്റ്റ് റഫറലിന്റെ ആവശ്യം ഒഴിവാക്കുകയും ചെയ്യാം; ഒരു പഠനത്തിൻ പ്രകാരം 64% സ്ത്രീകളും ശസ്ത്രക്രിയ റദ്ദാക്കി.
സങ്കീർണതകൾ
നീണ്ടുനിൽക്കുന്നതും ഭാരമേറിയതുമായ കാലയളവ് കൈകാര്യം ചെയ്യുന്നതിന്റെ സാമൂഹിക ക്ലേശങ്ങൾ മാറ്റിനിർത്തിയാൽ, കാലക്രമേണ, രക്തനഷ്ടം ശരീരത്തിലെ ഇരുമ്പ് ശേഖരത്തെക്കാളും അല്ലെങ്കിൽ രക്തം നിറയ്ക്കുന്നതിന്റെ തോതിനേക്കാളും കൂടുതലാണെന്ന് തെളിയിക്കപ്പെട്ടേക്കാം, ഇത് വിളർച്ചയിലേക്ക് നയിക്കുന്നു. ശ്വാസതടസ്സം, ക്ഷീണം, ബലഹീനത, വിരസത, വിരലുകളിലും വിരലുകളിലും മരവിപ്പ്, തലവേദന, വിഷാദം, എളുപ്പത്തിൽ ജലദോഷം, ഏകാഗ്രതക്കുറവ് എന്നിവ വിളർച്ചയ്ക്ക് കാരണമായേക്കാവുന്ന ലക്ഷണങ്ങളാണ്.
ബാഹ്യ ലിങ്കുകൾ
വർഗ്ഗം:Pages with unreviewed translations
കേരള കരകൗശല വികസന കോർപ്പറേഷൻ
കേരളത്തിലെ കരകൗശലമേഖലയുടെ വികസനം, കരകൗശല തൊഴിലാളികളുടെയും കരകൗശല കലാകാരന്മാരുടെയും ഉന്നമനം, ക്ഷേമം എന്നിവ ലക്ഷ്യമാക്കി പ്രവർത്തിക്കുന്ന ഒരു കേരളത്തിലെ ഒരു പൊതുമേഖലാ സ്ഥാപനമാണ് കേരള കരകൗശല വികസന കോർപ്പറേഷൻ.
രൂപീകരണം
1968 ലാണ് കേരളസർക്കാർ കേരള കരകൗശല വികസന കോർപ്പറേഷന് രൂപം നൽകിയത്. തിരുവനന്തപുരത്തുള്ള ശ്രീമൂലം തിരുനാൾ ഷഷ്ട്യബ്ദപൂർത്തി മെമ്മോറിയൽ ഇൻസ്റ്റിറ്റ്യൂട്ട് (എസ്.എം.എസ്.എം. ഇൻസ്റ്റിറ്റ്യൂട്ട്) എന്ന എംപോറിയമായി പ്രവർത്തനം ആരംഭിച്ച കോർപ്പറേഷനു കീഴിൽ ഇന്ന് ഭാരതത്തിലെ മെട്രോ നഗരങ്ങളായ ന്യൂഡൽഹി, ചെന്നൈ, ബംഗ്ളൂരു എന്നിവിടങ്ങളിലും കേരളത്തിലെ പ്രധാന നഗരങ്ങളായ തിരുവനന്തപുരം, എറണാകുളം, തൃശൂർ, കോഴിക്കോട് എന്നീ സ്ഥലങ്ങളിലും ടൂറിസ്റ്റു കേന്ദ്രങ്ങളായ ഊട്ടി, കൊടൈക്കനാൽ, ഗോവ, ഫോർട്ട് കൊച്ചി മുതലായ സ്ഥലങ്ങളിലുമുൾപ്പെടെ 17 ഷോറൂമുകൾ 'കൈരളി' എന്ന പേരിൽ പ്രവർത്തിക്കുന്നു.
ക്ഷേമപദ്ധതികൾ
കരകൗശല തൊഴിലാളികളുടെ ഉന്നമനത്തിനായി കോർപ്പറേഷൻ പല ക്ഷേമപദ്ധതികളും നടപ്പാക്കിവരുന്നു. മൂലധനദൌർലഭ്യം പരിഹരിക്കുന്നതിനായി കുറഞ്ഞ പലിശനിരക്കിൽ നീണ്ട അടവുകാലാവധിയുള്ള വായ്പാപദ്ധതികൾ അനുവദിക്കുന്നതാണ് ഇതിൽ പ്രധാനം. തൊഴിൽ സാധ്യതയേറിവരുന്ന മുള, ചൂരൽ തുടങ്ങിയ അസംസ്കൃത വസ്തുക്കൾ ഉപയോഗിച്ചുള്ള കരകൗശല വസ്തുക്കളുടെ നിർമ്മാണത്തിൽ വിദഗ്ദ്ധപരിശീലനത്തിനായി യുവാക്കളെ സ്റ്റൈപെന്റോടെ കേന്ദ്ര ഗവൺമെന്റിന്റെ കീഴിലുള്ള അഗർത്തലയിലെ ബാംബൂ ആൻഡ് കെയിൻ ഇൻസ്റ്റിറ്റ്യൂട്ടിൽ പരിശീലനത്തിനായി കോർപ്പറേഷൻ അയയ്ക്കുന്നുണ്ട്. കരകൗശല ശാക്തിക ഏകീകരണത്തിനായി തിരുപുരം (എംബ്രോയിഡറി), ഇരവിപുരം (ലെയിസ് വർക്ക്), കൊയിലാണ്ടി (ചിരട്ട), ചരിപ്പറമ്പ് (ബാംബൂ ആൻഡ് കെയിൻ), മാന്നാർ (വെങ്കലം), പൂക്കോട്ടുംപാടം (ബാംബൂ) എന്നിവിടങ്ങളിൽ പ്രാദേശികകേന്ദ്രങ്ങൾ തെരഞ്ഞെടുത്ത് പദ്ധതികൾ നടപ്പാക്കിവരുന്നു. കരകൗശല ആർട്ടിസാന്മാരെ ജനശ്രീ ബീമാ യോജന ഇൻഷ്വറൻസ് എന്ന പദ്ധതിക്കു കീഴിൽ ഇൻഷ്വർ ചെയ്യുന്ന ഒരു സാമൂഹിക സുരക്ഷാപദ്ധതികൂടി കോർപ്പറേഷൻ നടപ്പാക്കിവരുന്നു.
യൂറിത്രോസീൽ
സ്ത്രീയുടെ മൂത്രനാളി യോനിയിലേക്ക് സ്ഥാനചലനം ഉണ്ടാകുന്നതാണ് യൂറിത്രോസീൽ. മൂത്രനാളിയെ പിടിച്ചുനിർത്തുന്ന ടിഷ്യൂകൾ ദുർബലമാകുന്നത് അത് യോനിയിലേക്ക് നീണ്ടുനിൽക്കാൻ ഇടയാക്കും. യൂറിത്രോസിലുകൾ പലപ്പോഴും സിസ്റ്റോസെലിസിലാണ് സംഭവിക്കുന്നത് ( മൂത്രാശയവും മൂത്രനാളിയും ഉൾപ്പെടുന്നു). ഈ സാഹചര്യത്തിൽ, cystourethrocele എന്ന പദം ഉപയോഗിക്കുന്നു.
അടയാളങ്ങളും ലക്ഷണങ്ങളും
യൂറിത്രോസിലുമായി ബന്ധപ്പെട്ട ലക്ഷണങ്ങളൊന്നും പലപ്പോഴും ഉണ്ടാകാറില്ല. ഉള്ളപ്പോൾ, സ്ട്രെസ് അജിതേന്ദ്രിയത്വം, വർദ്ധിച്ച മൂത്രത്തിന്റെ ആവൃത്തി, മൂത്രം നിലനിർത്തൽ ( മൂത്രസഞ്ചി ശൂന്യമാക്കാനുള്ള ബുദ്ധിമുട്ട്) എന്നിവ ലക്ഷണങ്ങളിൽ ഉൾപ്പെടുന്നു. ലൈംഗിക ബന്ധത്തിൽ ഏർപ്പെടുമ്പോൾ വേദനയും ഉണ്ടാകാം.
കാരണം
പെൽവിക് തറയുടെ പിന്തുണയുള്ള ഘടനകൾക്ക് കേടുപാടുകൾ സംഭവിക്കുന്നതിന്റെ ഫലമായി യൂറിത്രോസിലുകൾ പലപ്പോഴും ഉണ്ടാകാം. ഗൈനക്കോളജിക്കൽ ക്യാൻസറിനുള്ള ചികിത്സയ്ക്ക് ശേഷം യൂറിത്രോസിലുകൾ ഉണ്ടാകാം. യുറേത്രോസിലുകൾ പലപ്പോഴും പ്രസവം മൂലമാണ് ഉണ്ടാകുന്നത്, യോനിയിലൂടെ കുഞ്ഞിന്റെ ചലനം ചുറ്റുമുള്ള ടിഷ്യൂകൾക്ക് കേടുപാടുകൾ വരുത്തുന്നു. കുട്ടികളുണ്ടാകാത്ത സ്ത്രീകളിൽ അവ സംഭവിക്കുമ്പോൾ, പെൽവിക് തറയിലെ ടിഷ്യൂകളിലെ അപായ ബലഹീനതയുടെ ഫലമായിരിക്കാം.
ചികിത്സ
ഒരു മൂത്രനാളി ശസ്ത്രക്രിയയിലൂടെ ചികിത്സിക്കാം.
ക്ലൂത്ത നദി
ന്യൂസിലൻഡിലെ ദക്ഷിണദ്വീപിലെ ഏറ്റവും വലിയ നദിയും വൈകാതോ നദി കഴിഞ്ഞാൽ രാജ്യത്തെ രണ്ടാമത് ഏറ്റവും നീളമേറിയ നദിയുമാണ് ക്ലൂത്ത. ദക്ഷിണ ആൽപ്സ് പർവതനിരകളിലെ വനാക തടാകത്തിലാണ് ക്ലൂത്ത നദിയുടെ ഉത്ഭവം. ഉത്ഭവസ്ഥാനത്തുനിന്നും തെക്കുകിഴക്കൻ ദിശയിലേക്ക് ഒഴുകുന്ന ക്ലൂത്ത നദി ഒട്ടാഗോ സമതലത്തിലൂടെ കടന്നുപോകുന്നു. ഡുനെഡിൻ നഗരത്തിന് 75 കിലോമീറ്റർ തെക്ക്പടിഞ്ഞാറ് മാറി ശാന്തസമുദ്രത്തിലാണ് ക്ലൂത്ത നദി പതിക്കുന്നത്. 338 കിലോമീറ്റർ ആണ് ഈ നദിയുടെ ആകെ നീളം. രാജ്യത്തെ ഏറ്റവും വലിയ നദികളിലൊന്നായ ക്ലൂത്തയിലൂടെ 614 ക്യുബിക് മീറ്റർ വെള്ളമാണ് പ്രതിനിമിഷം ക്ലൂത്ത നദിയിലൂടെ ഒഴുകിയെത്തുന്നത്. ഒട്ടാഗോ സമതലത്തിലെ കാർഷികാവശ്യങ്ങൾക്കായുള്ള ജലം പ്രദാനം ചെയ്യുന്നത് ക്ലൂത്ത നദിയാണ്. ക്ലൂത്ത നദിയിലെ ജലനിരപ്പ് ഒട്ടാഗോ സമതലത്തിൽ വെള്ളപ്പൊക്കത്തിന് മിക്കപ്പോഴും കാരണമാകാറുണ്ട്. ക്ലൈഡ് അണക്കെട്ട്, റോക്സ്ബർഗ് അണക്കെട്ട് എന്നീ വലിയ ജലസംഭരണികളും ഒട്ടേറെ ചെറു അണക്കെട്ടുകളും ക്ലൂത്ത നദിയിൽ സ്ഥിതി ചെയ്യുന്നു .
പോർട്ട്-ഔ-പ്രിൻസ്
ഹെയ്റ്റിയുടെ തലസ്ഥാനവും അവിടത്തെ ഏറ്റവും വലിയ  നഗരവുമാണ്  പോർട്ട്-ഔ-പ്രിൻസ്. 2012 ലെ സെൻസസ് അനുസരിച്ചു ഇവിടത്തെ ജനസംഖ്യ 942,194 ആണ്.
ഗോനെവ് ഉൾക്കടലിന്റെ തീരത്താണ് ഈ തുറമുഖ നഗരം. ഫ്രഞ്ച് കോളനിവാഴ്ച കാലം മുതൽ ഹെയ്റ്റിയിലെ പ്രധാന നഗരമായിരുന്നു ഇത്. കുന്നുകളുടെ ചുറ്റും ഉള്ള ചേരികൾ ഈ നഗരത്തിന്റെ പ്രത്യേകതയാണ്. രാജ്യത്തിന്റെ മൊത്തം ജനസംഖ്യയുടെ പകുതിയോളം പേർ തലസ്ഥാന നഗരിയിൽ അധിവസിക്കുന്നു.
അവലംബം
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
ബൻതായ്-അസാഹി ദേശീയോദ്യാനം
ജപ്പാനിലെ തൊഹോക്കു പ്രദേശത്ത് സ്ഥിതിചെയ്യുന്ന ഒരു ദേശീയോദ്യാനമാണ് ബൻതായ്-അസാഹി ദേശീയോദ്യാനം (ഇംഗ്ലീഷ്: Bandai-Asahi National Park (磐梯朝日国立公園).ഫുക്കുഷിമ, യാമാഗാത്ത, നീഗാത്ത എന്നീ പ്രവിശ്യകളിലായി ഈ ദേശീയോദ്യാനം വ്യാപിച്ചുകിടക്കുന്നു. 1950 സെപ്റ്റംബർ 5നാണ് ഈ വനമേഖലയ്ക്ക് ദേശീയോദ്യാന പദവി ലഭിക്കുന്നത്. 186,404 ഹെക്റ്ററാണ് ഇതിന്റെ ഭൂവിസ്തൃതി. വലിപ്പത്തിൽ ജപ്പാനിലെ ഏറ്റവും വലിയ മൂന്നാമത്തെ ദേശീയോദ്യാനവും ഇതാണ്. ദേശീയോദ്യാനത്തെ മൂന്ന് മേഖലകളായി തിരിച്ചിരിക്കുന്നു. ദെവാസൻസ്സാൻ-അസാഹി മേഖല, ലിദെ മേഖല, ബൻതായ്അസുമ-ഇനാവാഷിരൊ മേഖല എന്നിവയാണവ.
അവലംബം
വർഗ്ഗം:ജപ്പാനിലെ ദേശീയോദ്യാനങ്ങൾ
മട്ടന്നൂർ നഗരസഭ
കണ്ണൂർ ജില്ലയിലെ മട്ടന്നൂർ നഗരമുൾക്കൊള്ളുന്ന നഗരസഭയാണ് മട്ടന്നൂർ നഗരസഭ. 54.32 ചതുരശ്ര കിലോമീറ്റർ വിസ്തീർണ്ണമുള്ള ഈ നഗരസഭയിൽ ആകെ 35 വാർഡുകളാണുള്ളത്. 2011 കാനേഷുമാരി പ്രകാരം ആകെ ജനസംഖ്യ 47,078 ആണ്.
സ്ഥലനാമോൽപ്പത്തി
മൊട്ടക്കുന്നുകളുടെ ഊര് എന്ന അർത്ഥത്തിൽ മൊട്ടന്നൂർ ലോപിച്ചാണ് മട്ടന്നൂർ ആയത് എന്നും, അതല്ല പഴയ സർവ്വേ റെക്കോർഡുകളിൽ പട്ടിണിക്കാട് എന്ന് രേഖപ്പെടുത്തിയിട്ടുള്ള ഈ പ്രദേശം പരിണമിച്ചാണ് മട്ടന്നൂരായതെന്നുമാണ് കരുതുന്നത്.
ചരിത്രം
സ്വാതന്ത്ര്യ സമരത്തിന്റെ ഭാഗമായി ഇന്ത്യൻ നാഷണൽ കോൺഗ്രസ്സിന്റെ പ്രവർത്തനം 1926 മുതൽക്കാണ് മട്ടന്നൂരിൽ ആരംഭിച്ചത്. 1931 ൽ ആദ്യ കോൺഗ്രസ്സ് സമ്മേളം മട്ടന്നൂരിൽ വച്ച് നടന്നു. തുടർന്ന് 1934 ൽ വിഷ്ണു ഭാരതീയന്റെ നേതൃത്വത്തിൽ പര്യടനം നടത്തിയ അയിത്തോച്ചാടന ജാഥ, 1935 ൽ ഡോ. രാജേന്ദ്രപ്രസാദിന്റെ സന്ദർശനം, 1937 ൽ കെ.എ കേരളീയന്റെ നേതൃത്വത്തിലുള്ള കർഷക ജാഥ എന്നിവ മട്ടന്നൂരിന്റെ രാഷ്ട്രീയ പ്രബുദ്ധതയ്ക്ക് ആക്കം കൂട്ടിയ സംഭവങ്ങളായിരുന്നു. ദേശീയ പ്രസ്ഥാന പ്രവർത്തനത്തിന്റെ ഭാഗമായി 1936 ൽ  സ്ഥാപിക്കപ്പെട്ട വായനശാലയുടെ പ്രവർത്തനം 1940 ൽ ബ്രിട്ടീഷ് ഗവൺമെന്റിന്റ് നിരോധിച്ചു. 1930 കളിൽ നടന്ന നിയമ ലംഘന പ്രസ്ഥാനത്തിലും മട്ടന്നൂർ പങ്കുവഹിച്ചു. 1942 ക്വിറ്റ് ഇന്ത്യാ സമരത്തിലും മട്ടന്നൂർ സജീവമായിരുന്നു.
ഭൂപ്രകൃതി
ചെമ്മണ്ണ്, ചരൾമണ്ണ്, പശിമരാശി മണ്ണ്, കറുത്ത മണ്ണ് എന്നിങ്ങനെ മണ്ണിന്റെ സ്വഭാവമനുസരിച്ച് നാലുതരങ്ങൾ കണ്ടുവരുന്നു. ചെങ്കല്ലിന്റെയും കരിങ്കല്ലിന്റെയും പാറകളുടെയും ശേഖരങ്ങൾ സുലഭമാണ്. കുന്നിൻചെരിവുകൾ, ഉയർന്ന സമതലങ്ങൾ, തീരപ്രദേശങ്ങൾ, താഴ് വരകൾ, വയലുകൾ എന്നിങ്ങനെയുള്ള പ്രദേശങ്ങളിൽ വ്യത്യസ്ത കാർഷികവിളകൾ കൃഷിചെയ്തുവരുന്നു. കൃഷിക്ക് യോഗ്യമല്ലാത്ത ഭൂമി ഇവിടെ കുറവാണ്. ആകെ വിസ്തീർണ്ണത്തിൽ 0.5 ശതമാനം മുതൽ ഒരു ശതമാനം വരെ മാത്രമേ തരിശ് ഭൂമിയുള്ളൂ. മുനിസിപ്പൽ പ്രദേശറത്തിന്റെ വടക്കേ അതിരായി ഏകദേശം 10 കി.മീ. നീളത്തിൽ ഒഴുകുന്ന ഇരിക്കൂർ (വളപട്ടണം) പുഴയും തെക്കുഭാഗത്തായി 8 കി.മീ. നീളത്തിൽ ഒഴുകുന്ന മണക്കായി പുഴയുമാണ്.
നഗരസഭാ രൂപീകരണം
പഴശ്ശി, കോളാരി, പൊറോറ എന്നീ വില്ലേജുകൾ ചേർന്ന് 1962 ൽ മട്ടന്നൂർ പഞ്ചായത്ത് നിലവിൽ വന്നു. 1963 ൽ ആദ്യ തെരഞ്ഞെടുപ്പ് കെ. ടി മാധവൻ നമ്പ്യാരായിരുന്നു ആദ്യ പ്രസിഡന്റ്. 1978 ഭരണസമിതി പിരിച്ചുവിട്ടു. 1979 ൽ മുകുന്ദൻ മാസ്റ്റർ പഞ്ചായത്ത് പ്രസിഡന്റായി ഭരണസമിതി നിലവിൽ വന്നു. 1990 ൽ ആണ് മട്ടന്നൂർ മുനിസിപ്പാലിറ്റിയായി ഉയർത്തപ്പെട്ടത്. 1994 പഞ്ചായത്തായി തരം താഴ്ത്തിയെങ്കിലും കോടതി ഈ സർക്കാർ നടപടി തടഞ്ഞു.
വ്യവസായം
മട്ടന്നൂർ നഗരസഭാ പ്രദേശം വ്യാവസായികമായി വളരെ പിന്നോക്കമാണ്. ചെറുകിട വ്യവസായങ്ങൾക്കാവശ്യമായ പശ്ചാത്തല സൌകര്യങ്ങളുടെ വികസനം സാധ്യമാണെങ്കിലും ഇവിടെ വൻകിട വ്യവസായങ്ങൾ ഒന്നുംതന്നെ ആരംഭിക്കുകയുണ്ടായില്ല. 1977 -ൽ തലശ്ശേരി -മൈസൂർ റോഡരികിൽ 87.75 സെന്റ് സ്ഥലത്ത് ആരംഭിച്ച മിനി ഇൻഡസ്ട്രിയൽ എസ്റ്റേറ്റിൽ  വ്യവസായ യൂണിറ്റുകൾ പ്രവർത്തിക്കുന്നുണ്ട്. വ്യവസായത്തിന് ആവശ്യമായ ശുദ്ധജലം, വൈദ്യുതി മുതലായവ ലഭിക്കുന്നതിനുള്ള സംവിധാനങ്ങൾ ഇവിടെ സജ്ജീകരിച്ചിട്ടുണ്ട്. ഈ കേന്ദ്രത്തിൽ ഒരുക്കിയിട്ടുള്ള വ്യവസായ ഷെഡ്ഡുകൾ വാടക അടിസ്ഥാനത്തിൽ വ്യവസായസംരംഭകർക്കു ലഭ്യമാണ്.
പുറമേ നിന്നുള്ള കണ്ണികൾ
http://mattannurmunicipality.in http://mattannur.entegramam.gov.in
അവലംബം
വർഗ്ഗം:കണ്ണൂർ ജില്ലയിലെ നഗരസഭകൾ
ഇൽസ കോൺറാഡ്സ്
ഓസ്‌ട്രേലിയൻ സ്വദേശിയായ മുൻ ഫ്രീസ്റ്റൈൽ നീന്തൽതാരമാണ് ഇൽസ കൊൻറാഡ്‌സ് (ലാത്വിയൻ: ഇൽസ് കോൺറേഡ്; ജനനം: 29 മാർച്ച് 1944), 1960-ലെ സമ്മർ ഒളിമ്പിക്സിൽ 4 × 100 മീറ്റർ ഫ്രീസ്റ്റൈൽ റിലേയിൽ വെള്ളി മെഡലും ഔദ്യോഗിക ജീവിതത്തിൽ 13 വ്യക്തിഗത ലോക റെക്കോർഡുകളും അവർ നേടി. നീന്തൽ ജീവിതം അവസാനിച്ചതിനുശേഷം അവർ ബെല്ലെ മാസികയുടെ ഓസ്‌ട്രേലിയൻ എഡിറ്ററായിരുന്നു. ഒന്നിലധികം ലോക റെക്കോർഡുകളും 1500 മീറ്റർ ഫ്രീസ്റ്റൈലിൽ സ്വർണ്ണവും നേടിയ സഹോദരൻ ജോൺ കൊൻറാഡിനൊപ്പം അവരെ കൊൻറാഡ് കിഡ്സ് എന്നാണ് വിളിച്ചിരുന്നത്.
കരിയർ
എല്ലാ ദിവസവും, ഇൽസയും അവരുടെ ജ്യേഷ്ഠൻ ജോണും സൂര്യോദയത്തിനുമുമ്പ് രണ്ട് മണിക്കൂർ പരിശീലനത്തിനായി ബാങ്ക്സ്റ്റൗൺ കുളത്തിലേക്ക് പ്രഭാതഭക്ഷണത്തിനായി വീട്ടിലേക്ക് മടങ്ങുന്നതിനും തുടർന്ന് സ്കൂളിൽ പോകുന്നതിനും മുമ്പ് സൈക്കിൾ ചവിട്ടി. സ്കൂളിനുശേഷം, അവർ കുളത്തിലേക്ക് സൈക്കിൾ ചവിട്ടി പരിശീലന രീതി ആവർത്തിക്കും. 1958-ൽ ടാൽബോട്ടിന്റെ പരിശീലനത്തിന്റെ ഫലങ്ങൾ ഫലവത്തായിത്തുടങ്ങി. 13-ാം വയസ്സിൽ, ന്യൂ സൗത്ത് വെയിൽസ് ചാമ്പ്യൻഷിപ്പിൽ 800 മീറ്റർ, 880 യാർഡ് ഫ്രീസ്റ്റൈൽ ലോക റെക്കോർഡുകൾ അവർ തകർത്തു. തുടർന്ന് ലോറൻ ക്രാപ്പിനെ പരാജയപ്പെടുത്തി ആദ്യത്തെ വനിതയായി അഞ്ച് മിനിറ്റിനുള്ളിൽ 440-യാർഡ് പൂർത്തിയാക്കി. കാർഡിഫിലെ 1958 ലെ ബ്രിട്ടീഷ് എമ്പയർ ആന്റ് കോമൺ‌വെൽത്ത് ഗെയിംസിൽ ക്രാപ്പ്, ഡോൺ ഫ്രേസർ എന്നിവരെ പരാജയപ്പെടുത്തി 440-യാർഡ് ഫ്രീസ്റ്റൈൽ ഇവന്റ് നേടി. 1960 ലെ സമ്മർ ഒളിമ്പിക്സിന് തൊട്ടുമുമ്പുള്ള രണ്ട് വർഷങ്ങളിൽ 440 യാർഡ്, 400 മീറ്റർ, 1500 മീറ്റർ, 1650 യാർഡ് ഇനങ്ങളിൽ ലോക റെക്കോർഡുകൾ സ്ഥാപിച്ചു.
ഒളിമ്പിക്സിൽ, ഞരമ്പുകൾക്ക് പ്രശ്നം ബാധിച്ച അവർ 100 മീറ്റർ ഫ്രീസ്റ്റൈലിന്റെ ഹീറ്റ്സിൽ നിന്ന് പുറത്തായി. 400 മീറ്റർ ഫ്രീസ്റ്റൈലിൽ നാലാം സ്ഥാനം നേടി. അവരുടെ വ്യക്തിഗത മികവിനേക്കാൾ 12 സെ. ഫിനിഷ് ചെയ്തു. 4 × 100 മീറ്റർ ഫ്രീസ്റ്റൈൽ റിലേയിൽ ഫ്രേസർ, ക്രാപ്പ്, അൽവ കോൾക്ഹൗൻ എന്നിവർക്കൊപ്പം അവർ ഒരു വെള്ളി നേടി. പടിഞ്ഞാറൻ ഓസ്‌ട്രേലിയയിലെ പെർത്തിൽ 1962 ലെ ബ്രിട്ടീഷ് എമ്പയർ ആന്റ് കോമൺ‌വെൽത്ത് ഗെയിംസിലാണ് അവരുടെ അവസാന മത്സരം. അവിടെ 440 yd മത്സരത്തിൽ വെള്ളി നേടി.
ബഹുമതികൾ
1987-ൽ കോൺറാഡ്സിനെ സ്‌പോർട്ട് ഓസ്‌ട്രേലിയ ഹാൾ ഓഫ് ഫെയിമിൽ ഉൾപ്പെടുത്തി. 2000-ൽ അവർക്ക് ഒരു ഓസ്ട്രേലിയൻ കായിക മെഡൽ ലഭിച്ചു.
അവലംബം
വർഗ്ഗം:1944-ൽ ജനിച്ചവർ വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ
വാസുകാക്ക ജോഷി
മഹാരാഷ്ട്രയിൽ നിന്നുള്ള ഒരു ഇന്ത്യൻ സ്വാതന്ത്ര്യസമര സേനാനിയായിരുന്നു വാസുദേവ് ഗണേശ് ജോഷി (മറാത്തി: वासुदेव गणेश जोशी). വാസുകാക്ക ജോഷി എന്ന പേരിൽ ഇദ്ദേഹം പരക്കെ അറിയപ്പെട്ടു.